Iskoristite svoj potencijal za izuzetnost i postanite dobar lider!\nKnjiga Duša liderstva će vam pokazati kako da postanete lider i kako da ispunite viziju koju kao lider imate. Knjiga je nastala kao rezultat autorevog dugogodišnjeg istraživanja oblasti liderstva i njegovi zaključci se mogu primeniti u svakom poslu, pa i u svakoj zajednici i obliku života.\nČopra daje jednostavne i postupne korake koji su navedeni u akronimu L-E-A-D-E-R-S, a oni bi u prevodu na srpski značili: gledaj i slušaj, emocionalno vezivanje, svesnost, delovanje, osnaživanje, odgovornost, sinhronicitet).\nUz ovih sedam koraka možete naučiti kako da iskoristite sav svoj potencijal i postanete dobar lider.\nCena: 18,67 usd\nCena: 13,20 usd\nCena: 30,10 usd


Novi platni sistem od oktobra, isplata zarada i neradnim danima - Radio Luna\nNarodna banka Srbije će od oktobra pustiti u rad novi “instant” platni sistem, kaže za Tanjug generalna direktorka Sektora za platni sistem NBS Dragana Stanić.\n“Radnici će za nekoliko sekundi dobiti platu, ako poslodavac odluči i kaže svojoj banci ‘želim da se ova transakcija izvrši kao instant plaćanja’, jer će sve banke to nuditi svojim klijentima pa i poslodavcu”, kaže Stanićeva.\nDo sada, praksa je bila da ukoliko poslodavac odluči da u petak poslepodne isplati zaradu radnicima, novac je mogao da “legne na račun” tek u ponedeljak, ili, u slučaju da se “zakači praznik”, tek nakon njega.\nStanićeva objašnjava da će po nalogu poslodavca, transakcija za svega nekoliko sekundi proći kroz platni sistem NBS, a banka u kojoj građani imaju račun, dužna je da ta sredstva odmah prebaci na račun klijenta.\n“Niži troškovi plaćanja, korist i za trgovce”\n“Novac će građani moći da prenesu bilo kom fizičkom licu ili da plate neki račun, ali ujedno, da u trgovini plate račun skenirajući telefonom KuAr kod (QR code), a trgovac će za razliku od kartičnih plaćanja ta sredstva dobiti za par sekundi”, objašnjava Stanićeva.\nKorist od novog sistema će zato, kaže Stanićeva, imati i trgovci, jer će novac za kupljenu robu leći i na njihove račune istog trenutka, što do sada nije bilo moguće.\nTrgovci su do sada, u zavisnosti od ugovora koji imaju sa bankama, sredstva dobijali sa zakašnjenjem, a “kod instant plaćanja, primalac sredstava novac dobija odmah”, naglašava Stanićeva.\n“Moći će da se obavlja plaćanje 24 sata, sedam dana u nedelji, 365 dana tokom godine, i vikendom i praznicima, a platni sistem NBS će raditi neprekidno i to je osnovna razlika na sisteme koji postoje u zemlji”, kaže Stanićeva.\nNovi predsednik užičkih Dveri, stari problemi u društvu(AUDIO)\nitsadmin мај 20


Ministar kulture Aleksandar Bogdanović saopštio je da su preduzeli sve aktivnosti u okviru svojih nadležnosti u slučaju nezakonito podignutog spomenika ratnom zločincu Jusufu Čeliću, kod Gusinja, ali da taj resor i Vlada nijesu nadležni za njegovo uklanjanje, već daje to posao organa lokalne uprave.\nOn je to rekao odgovarajući na pitanje poslanika Budimira Aleksaća (DF) koji je pitao zašto Vlada godinama ne preduzima nikakvu inicijativu za uklanjanje tog spomeničkog kompleksa koji je i dalje u selu Vusanje, navodeći da to obilježje čak svijetli noću, piše Pobjeda.\n“Vidim da to nikome ne smeta”, kazao je Aleksić.\nBogdanović mu je odgovorio da je inspektor za kulturnu baštinu još 2013. godine obavio inspekcijski nadzor, te da je zaključeno da je podignut suprotno odredbama Zakona o spomen-obilježjima. Tada je inspektor, podsjetio je on, zatražio od nadležnih opštinskih organa da reaguju i uklone bespravno podignuti spomenik, ali da to nije učinjeno.\nMinstarstvo kulture je onda obavijestilo predsjednika opštine Plav, o bespravnom podizanju i o nepostupanju nadležnih opštinskih organa, nakon čega je donijeto rješenje kojim se zabranjuje gradnja rekao je on, dodajući da je tada zatraženo od Arifa Čeljaja, kao finansijera gradnje, da ukloni bistu i natpis na betonskom zidu.\nMinistarstvo je, takođe, istakao je Bogdanović, zatražilo od Uprave za inspekcijske poslove da preduzme odgovarajuće aktivnosti, navodeći da je prošle godine donijeto rješenje kojim je naređeno da se ukloni nelegalni objekat. Uprava je tada njegov resor informisala da će podnijeti krivičnu prijavu nadležnom državnom tužiocu protiv odgovornih, zaposlenih u Sekretarijatu za uređenje prostora i imovinu u Plavu, ali i predložiti da se pokrene krivični postupak protiv Arifa Čeljaja zato što, između ostalog, nije dozvoljeno podizanje spomenika licu koje je bilo saradnik okupatora.\n“Ministarstvo kulture i Vlada nijesu nadležni za uklanjanje bespravno podignutih objekata, odnosno spomen-obilježja, već organi lokalne uprave”, rekao je on.\nAleksić je, komentarišući njegov odgovor, kazao da lokalna samouprava neće da ukloni spomenik, navodeći da ministarstvo primjenjuje dvojne aršine.\n“Kako je Ministarstvo kulture bilo nadležno kad je naredilo da se makne postament gdje je trebalo da bude spomenik Pavlu Đurišiću u selu kod Berana, na privatnom imanju, a ovo je na državnom imanju i to pored osnovne škole”, rekao je Aleksić.\nSDP: Crna Gora će istrajati na svojoj antifašističkoj tradiciji\nGasperini: Ovakvi penali se sviraju samo u Italiji\nPolitička i medijska bura poslije samoubistva gradonačelnika Seula\nSi Đinping čestitao Đukanoviću 13. jul


Raskošna Nestle torta odlična je za nedeljni ručak ili za trenutke kada želite da razmazite sebe i svoje najdraže.\nLoša ishrana, stres i određene navike, svakodnevno smanjuju kvalitet našeg života i narušavaju naše zdravlje. Donosimo vam pet jednostavnih načina da produžite svoj životni vek.\nŠarić i Keljmendi prali milione uvozom šećera?\nKriminalne grupe Darka Šarića i Nasera Keljmendija fiktivnim uvozom ogromnih količina šećera u Bosnu i Hercegovinu tokom 2007. godine oprale su desetine miliona konvertibilnih maraka, pišu...\nŠećer nas čini glupima\nUkoliko imate neki važan ispit ili neki važan javni nastup u jednom nikako se ne preporučuje da konzumirate gazirana pića i slatkiše pre toga. U istraživanju se čak tvrdi da konzumiranje ovih...\nOvo je recept za hrabre... Uzmete 21 jaje, 42 kašike šećera, pa još vanilin šećer, pa lešnici, pa orasi, pa plazma keks, pa skoro pola kilograma bele čokolade! I još mnogo toga! Dakle, bela...\nI srpske majke mogu da tuže Nutelu\nVest o Amerikanki koja je tužila Ferero jer Nutela nije zdrava kao što se reklamira, mogla bi da bude i vest iz Srbije.\nPolemike oko (pre)slatkog mede za decu\nKo je ocrnio Kostića?\nU nameri da kupi grčki “Helenik šugar” i postane vlasnik 78 odsto tržišta šećera u Srbiji, Miodragu Kostiću na put je stao jedan od velikih trgovinskih lanaca u zemlji. Kako saznaju...\nKole Šećer: Kupiću "Jat" jer sam Srbin\nKod većine privrednika koji su spremni da preuzmu nacionalnu avio-kompaniju preovlađuje patriotski osećaj, uveren je vlasnik "MK grupe" Miodrag Kostić. On je za "Pres nedelje" poručio da se...\nio9.com 0 komentara\nNaučnici otkrili novi ključ hemijskog porekla života\nOrganski hemičari na univerzitetu Jork objavili su da su ostvarili velik napredak u otkrivanju porekla ugljenih hidrata (šećera) koji čine gradivne blokove života.


Održani 13. "Dani tradicije" -\nGodinama najposećenija manifestacija Mađarskog kulturnog centra „Nepker“, „Dani tradicije“, trinaesta po redu, protekla je u subotu 5. septembra, bez kuvanja ovčijeg paprikaša. Trenutna epidemiološka situacija nije dozvolila da ova manifestacija bude organizovana kao prethodnih godina.\nU okviru manifestacije uvek se organizovalo tradicionalno kuvanje ovčijeg paprikaša, natezanje konopca, turnir u malom fudbalu i kulturni program gde su nastupile folklorne sekcije „Nepkera“ i kulturno umetnička društva iz kulske opštine i okolnih mesta.\nIpak, u subotu su na igralištu „Geder“ bili postavljeni šatori na propisanoj udaljenosti gde su deca mogla u manjim grupama da se zabavljaju i da isprobaju razne dečje, tradicionalne igre, a održan je i turnir u malom fudbalu.\nU okviru manifestacije „Dani tradicije“ u Likovnoj galeriji Kulturnog centra Kula otvorena je izložba ručnih radova i rukotvorina sekcije „Nepkera“ koju će građani moći da pogledaju do 13. septembra.


DRŽAVA PRODAJE FABRIKU MAZIVA: Odlazi 100 radnika uz otpremninu od 300 evra po godini staža?! – Kruševac PRESS\nAutor Redakcija\t Objavljeno 28.01.2019. 0\nPrema najavama iz Ministarstva privrede u ovoj godini očekuje se privatizacija kruševačke Fabrike maziva.\n„Imamo potpisan memorandum i čini mi se dobrog i ozbiljnog investitora“, izjavio je Tanjugu početkom godine državni sekretar u Ministarstvu privrede Dragan Stevanović dodajući da je reč o američkoj kompaniji Valvolajn.\nPrema Unapred pripremljenom planu reorganizacije (UPPR) Fabrika maziva iz Kruševca bi u periodu od deset godina trebala da vrati 26 od ukupno 136 miliona evra duga, što bi trebalo da obezbedi opstanak fabrike na tržištu.\nUPPR je prvo usvojen maja 2016. godine, ali je zbog procesnih razloga odlukom Apelacionog suda, morao ponovo da bude urađen i ponovo je usvojen krajem maja 2017. Novim planom dugovanja ove fabrike su svedena na 26 miliona evra, a Vlada je naložila državnim poveriocima da otpišu svoja potraživanja prema ovoj fabrici, oko osam miliona evra, ukoliko plan postane pravosnažan.\nUPPR predviđa grejs period od dve godine, tokom kojih fabrika treba da se konsoliduje i zatim osam godina tokom kojih će otplaćivati dug. Takođe, predviđen je i otpis 90% potraživanja neobezbeđenih poverilaca u desetoj godini, kada preduzeće vrati 10% dugovanja prema njima.\nDugovanja Fabrike maziva nastala su u periodu privatizacije, koja je raskinuta 2011. godine, a opstanak fabrike je pomogla država, tako što je prvo uvela u postupak restrukturiranja i tako je zaštitila od poverilaca, a zatim donošenjem novog Zakona o privatizaciji, kada je ovo preduzeće stavila na listu zaštićenih.\nU Fabrici maziva nisu odgovorili na naše dopise za razgovor o prodaji fabrike.\nPrema nezvaničnim informacijama FAM bi trebalo da bude prodat za 9,5 miliona evra a oko 120 od 220 zaposlenih će napustiti preduzeće uz otpremninu od 300 evra po godini radnog staža.\nNije poznato kakav će biti status oko 100 radnika koji bi trebali da ostanu u fabrici i rade za novog vlasnika jer strane kompanije poslednjih godina praktikuju zapošljavanje radnika preko agencija i na određeno vreme.


NaslovnaAktuelnostiAktivna Zona na ''Akademiji održivosti''\n„Akademija održivosti“ je dio projekta „SIGN za održivost“, koji realizuje SIGN (Southeast Europe Indigenous Grantmakers Network), mreža domaćih donatorskih organizacija iz jugoistočne Evrope, a koji finansira Evropska Unija kroz Program podrške civilnom društvu (Instrument for Pre-accession Assistance (IPA) Civil Society Facility (CSF)) i sufinansira Balkanski fond za demokratiju.\nAkademija održivosti je program obuke, putem kojeg će organizacije civilnog društva (OCD) steći vještine ključne za njihovu održivost. Akademija pruža organizacijama znanja koja su neophodna za proces prikupljanja sredstava u zajednicama, sa jasnom idejom da je strateško opredjeljenje i planiranje usko povezano sa prikupljanjem sredstava. Organizacije sa više različitih izvora finansiranja, koje su u poziciji da aktivno uključe građane u svoje aktivnosti, će istovremeno biti one koje će u budućnosti obezbjeđivati veću podršku, kako na lokalnom tako i na nacionalnom nivou, i koje će doprinijeti povećanom građanskom učešću i mobilizaciji lokalnih resursa.\nAkademija se sastoji od 4 trening modula u svakoj od partnerskih zemalja, i pružiće obuku za 15 organizacija civilnog društva iz Crne Gore (ukupno 75 OCD iz regiona), na sljedeće teme: objedinjeno strateško i finansijsko planiranje, prikupljanje sredstava iz lokalnih izvora (od strane biznis sektora i građana), sprovođenje aktivnosti u oblasti socijalnog preduzetništva, i razvoj plana organizacijske održivosti.\nSeminaru su prisustvovali predstavnici sljedećih crnogorskih nevladinih organizacija:\nNVO ''Snažna mama'' iz Bijelog Polja, Nevladino udruženje ''Don Bosko centar'' iz Podgorice, NVO''Džonatan Livingston'' sa Cetinja, NVO''Naša budućnost'' iz Nikšića, Udruženje za razvoj civilnog društva iz Bijelog Polja, NVO ''Iskra života'' iz Nikšića, NVU ''My way-Moj put'' sa Cetinja, Udruženje samohranih majki ''Aurora'' iz Pljevalja, NVO ''Euro za Gusinje'' iz Gusinja, NVO ''Morakovo'' iz Nikšića, Organizacija za brigu i razvoj djeteta ''Dječiji savez'' iz Nikšiča, NVO ''Civus diversus'' iz Nikšića i NVO ''Aktivna Zona'' sa Cetinja.\nPredstavnici Aktivne Zone su na ovoj obuci dobili veliki broj korisnih informacija o tehnikama strateškog planiranja i o načinima prikupljanja finansija u strateškom planiranju. Nakon kratke pauze, inicijativa za ''Društveni centar'' je ponovo u opticaju, a sve zbog fAKTove podrške i Akademije održivosti, gdje je Aktivna Zona osnivanje Društvenog centra prepoznala kao jedan od strateških ciljeva! ''Iskreno se radujemo ponovnom pokretanju priče oko Društvenog centra iz razloga što je on neophodnost za naš grad iz već prepoznatih razloga koji su predtavljeni u istraživanju javnog mnjenja prilikom pokretanja takve inicijative'' zaključili su Dejana Dizdar i Miloš Marković prilikom izlaganja ideje o Društvenom centru na pomenutoj obuci.


Severna Koreja ispalila raketu, SAD i Seul zabrinuti\nTanjug 5. januara 2022. 19:50\nPJONGJANG – Severna Koreja je danas ispalila balističku raketu sa svoje istočne obale, samo nekoliko sati pre nego što je predsednik Južne Koreje Mun Džae In prisustvovao ceremoniji otvaranja radova na železničkoj liniji za koju je izrazio nadu da će povezati podeljeno Korejsko poluostrvo, javlja Rojters.\nPretpostavlja se da je projektil ispaljen iz unutrašnjosti teritorije Severne Koreje, preko istočne obale, u more, saopštio je Načelnik združenog generalštaba Južne Koreje.\nKako se navodi u saopštenju južnokorejske vojske, raketa je ispaljena iz provincije Jagang na severnoj granici zemlje sa Kinom, iz iste provincije u kojoj je Severna Koreja testirala svoju prvu hipersoničnu raketu u septembru.\nPrvo lansiranje Pjongjanga od oktobra usledilo je nakon novogodišnjeg obećanja severnokorejskog vođe Kim Džong Una da će ojačati vojsku u odgovoru na nestabilnu međunarodnu situaciji prouzrokovanu zaustavljenim pregovorima sa Seulom i SAD.\nU obraćanju uoči Nove godine, severnokorejski lider nije posebno pomenuo rakete ili nuklearno oružje, ali je poručio da se odbrana zemlje mora pojačati.\nSjedinjene Države osudile su lansiranje balističkih projektila Severne Koreje, a u izjavi portparola Stejt departmenta Neda Prajsa navodi se da je Pjongjang ovim, kako je rekao, „pretećim činom“, prekršio više rezolucija Saveta bezbednosti UN.\nPrajs je, takođe, pozvao Pjongjang na ponovni dijalog, navodi Rojters.\nNekoliko sati nakon lansiranja, predsednik Mun je posetio južnokorejski grad Gosong na istočnoj obali, u blizini granice sa Pjongjangom, gde počinju radovi na izgradnji nove železničke linije koju je nazvao „odskočnom daskom za mir i regionalnu ravnotežu“ na poluostrvu.\nTokom obraćanja na svečanosti, Mun je priznao da je današnje lansiranje izazvalo zabrinutost zbog podizanja tenzija i pozvao Severnu Koreju da uloži iskrene napore u obnavi dijaloga.\nPonovno povezivanje dve Koreje železnicom bilo je centralno pitanje na sastancima između Kima i Muna 2018. godine, ali ti napori su bili bez uspeha jer su pregovori koji su imali za cilj da ubede Severnu Koreju da preda nuklearno oružje u zamenu za ublažavanje međunarodnih sankcija prekinuti 2019. navodi Rojters.


Početna/DOŽIVETI STOTU/Svetski dan prevremeno rođene dece-Sprečite moguće posledice virusa RSV\nSana Life 14. novembra 2019.\tDOŽIVETI STOTU, HIPOKRAT, KATEDRA, ZDRAVLJE Ostavite komentar\nNajteže posledice RSV infekcije sreću se kod beba do šest meseci, a poseban rizik od komplikacija i smrtnog ishoda usled RSV infekcije postoji kod prevremeno rođene dece.\n“Kod male dece do dve godine, a posebno kod prevremeno rođene dece, bolest izazvana RSV-om može izazvati teže komplikacije, koje nažalost mogu biti i opasne po život. Želimo da informišemo sve roditelje da u šest zdravstvenih insititucija tercijarne zaštite u Srbiji, imaju mogućnost da tokom trajanja takozvane virusne sezone, zaštite svoju decu od RSV virusa. U pitanju su instituti i klinički centri namenjeni zdravstvenoj zaštiti dece i majki, od kojih se tri nalaze u Beogradu, a ostali u Nišu, Novom Sada i Kragujevcu.” – kaže Vera Bikicki Ivezić, predsednica Udruženja prevremeno rođene dece Srbije “Mali Div” i dodaje da se roditelji tim povodom mogu obratiti pedijatrima i lekarima ili informisati u brošuri koja im je dostupna u velikom broju zdravstvenih ustanova širom Srbije.\nOznakebebe dan deca infekcija preventiva prevremeno rsv Srbija Svetski virus\nPrethodni “Živa biblioteka” – ljudi sa svojim pravim životnim iskustvima umesto knjiga\nSledeći Mala Saborna crkva – veliki jubilej


U celoj Srbiji se u narednim danima očekuje sunčano i toplo vreme, sa temperaturom iznad 35 stepeni Celzijusa. Ovakva temperatura neodgovara usevima, a smanjivanjem vlage u zemljištu, negativno utiče na kvalitet ploda i prinos.\nLoš rod kukuruza Aleksandar Kraćun\nU Srbiji se trenutno navodnjava svega 1,3% poljoprivrednih površina. U godini kao što je 2015. sistemi ovog tipa donose neverovantnu zaradu.Prošle godine u Srbiji, sistemima za navodnjavanje je bilo obuhvaćeno 78.000 hektara zemljišta, a svega 44.900 hektara je aktivno navodnjavano.\nProšla godina, sama po sebi, zbog obilnih padavina tokom cele godine, nije najbolji primer za navodnjavanje zemljišta. Međutim koliko su ratari prošle godine prizivali sunce, kako bi se voda povukla iz njiva, ove godine rado bi pristali i na onakve poplave po njivama, nego ovu sušu. Ukoliko se ovako nastavi, usevi pod kukuruzom i sojom, ozbilno su ugroženi.\nMeđutim, postoje ratari koji su svojim angažovanjem i predanim radom, izbegli muku sa sušom, i uzeli stvar u svoje ruke. Zapravo, ratari u lokvanskom ataru, rešili su da pokrenu zalivne sisteme. Voda iz kanala, koja se doprema iz obližnjeg DTD-a, koristi se za zalivanje ratarskih kultura, putem zalivnog sistema. U godini kada je rod kukuruza i soje ugrožen, ovi ratari mogu očekivati veće prinose i za 50% u odnosu na useve koji nisu pod ovim sistemima.\nPokazatelji na produktnoj berzi ukazuju da će cena ovih kultura biti visoka. Kukuruz je već sada "skočio" sa 16 dinara na 19 dinara. Očekuje se da će se ponoviti cene iz 2012. godine kada je na početku žetve imao cenu od 28 dinara po kilogramu. Kada se spoje ovako visoka cena zbog umenjenih prinosa kod većine ratara, i nadprosečni prinosi na zemljištu pod zalivnim sistemima, računica jasno pokazuje da se ulaganje u ovakve sisteme brzo isplati. Dovoljna je jedna ovakva sezona, i investicija u celokupan sistem se u jednoj godini može vratiti, a ratar je zanavek osiguran od ovakvih vremenskih prilika.


Danas konstitutivna sednica Skupštine Vojvodine\nDanas se održava konstitutivna sednica Skupštine Vojvodine. Novi sastav pokrajinskog parlamenta znatno je izmenjen nakon što je koalicija Srpske napredne stranke (SNS) osvojila natpolovičnu većinu u tom predstavničkom telu.\nMesto predsednika Skupštine pripašće prvom čoveku Saveza vojvođanskih Mađara (SVM) Ištvanu Pastoru, kojem će to biti drugi mandat na čelu pokrajinskog parlamenta.\nPolitikolog Duško Radosavljević kaže da je sasvim izvesno da će novu većinu činiti naprednjaci i SVM zajedno sa socijalistima i Ligom socijaldemokrata Vojvodine (LSV).\n"SNS možđe glatko sa SVM-om da podeli vlast u Vojvodini. Ali onda se vlast konstituira na nivou od 70 poslanika od 120. Iako Vojvodina ima minimalne nadležnosti, to ne znači da bi opozicija, koja bi u tom slučaju bila brojna, gledala blagonaklono na poteze SNS-SVM većine", smatra on.\nIako je, prema nezvaničnim najavama, ostalo svega nekoliko dana do izbora nove Pokrajinske vlade, Srpska napredna stranka još uvek ćuti o mogućim kandidatima za premijera Pokrajine.\nMeđu onima koji bi mogli sesti u fotelju predsednika vojvođanske vlade je i Igor Mirović. On je neposredno nakon izbora istakao da će nova Pokrajinska vlada raditi na izgradnji boljeg odnosa sa republičkim vlastima.\n"Verujem da ćemo uspeti da ujedinimo sve političke ideje i da prekinemo politiku sukoba sa republičkom vlašću, da budemo složni i jedinstveni, da nova vlast realizuje ideje koje smo građanima obećali", rekao je on.\nMeđutim to jedinstvo zahteva i novac koji pre svega zavisi od toga hoće li konačno biti donet zakon o finansiranju nadležnosti Vojvodine koji je na čekanju još od usvajanja ustava Srbije.\nTu je i problem u vezi sa nadležnostima pokrajine koje su u velikoj meri smanjene nakon odluke Ustavnog suda prema kojoj značajan deo zakona o nadležnostima proglašen neustavnim.\nNa redovnim pokrajinskim izborima od 120 mandata, Srpska napredna stranka osvojila je 63 mandata. Socijalistima je pripalo 12 mandata, demokratama i Srpskoj radikalnoj stranci po deset mesta u novom sazivu Skupštine Vojvodine. LSV ima devet mandata, Savez vojvođanskih Mađara šest.


INFODEMIJA – KAKO SE SNAĆI U MORU INFORMACIJA?\nS obzirom na to da određen broj ljudi ima snižen osećaj poverenja u institucije i u državu, informacije koje se nekako dobiju ispod radara su one kojima često verujemo. Nekada su ljudi skloni tome da više veruju informacijama kao što su "nečija tetka iz Milana, čiji je muž doktor" nego zvaničnim saopštenjima nadležnih organa. Tako ostajemo u vrtlogu neproverenih informacija i na kraju ni sami ne znamo koje su prave. Širenje pogrešnih informacija može, uprkos našoj nameri da učinimo dobro našim voljenima, doprineti tome da uplašimo i ugrozimo druge. Čineći to, doprinosimo i povećanju opšte panike, kako kod drugih, tako i kod nas. Ljudi su ponekad skloni da pre veruju iskustvima drugih ljudi, nego informacijama koje dobiju od nadležnih institucija, iako je zaista vrlo teško pronaći pravi izvor ovih informacija.\n- Što je situacija važnija i što je manje informacija, to je verovatnije da će ljudi više širiti neproverene informacije i tražiti u njima neku vrstu organizacije svog vremena, svog života, razumevanje onoga šta se dešava oko nas. Pogotovo kada je u pitanju situacija koju mi ne možemo da kontrolišemo. Mi možemo na neki način da povećamo verovatnoću da se nećemo zaraziti, ali kada ne postoji neka vakcina koju možete da primite ili neki lek, onda je to naravno još teže, jer se ljudi osećaju bespomoćno, i sve ono što su dosad naučili i što su radili je manje važno u odnosu na trenutnu situaciju.\nU ovoj situaciji čak ni školovani lekari, epidemiolozi, ne mogu sa sigurnošću da tvrde šta će se dešavati, kako će izgledati budućnost. Ljudi koji su laici se oslanjaju na neke informacije koje zvuče moguće, i koje ljudi prosleđuju jedni drugima “...ima moj prijatelj koji radi u kliničkom centru”, “...komšija mog kuma je lekar, rekao je to i to i to”. Ako kažete “čuo sam negde”, to ne mora da bude tako relevantno i ljudi to mogu lakše odbaciti nego kad imate konkretnog čoveka.\n- Ljudi imaju potrebu da se na neki način informišu sa strane, kada je situacija ovako neizvesna i zvaničnici očigledno moraju da prećute neke informacije, da ne bi izazivali paniku. Oni nam nekada i sa pravom ne daju sve informacije. Tada je poverenje u institucije važno. Ljudi će imati potrebu da traže informacije sa strane ukoliko ne veruju institucijama, što je već decenijama problem na ovim prostorima. Uz internet je lako doći do informacija kako tačnih, tako i mnogo više nepotpunih i neprimenjivih za našu situaciju.\n- Ljudi generalno imaju potrebu da vrlo često porede svoja osećanja i ponašanja, sa ponašenjem i emocijama drugih. Kada shvatimo da to kako se osećamo je uobičajeno i normalno, to nam može pomoći. U ovakvim situacijama često pogrešno tumačimo da su drugi zabrinuti više nego što smo mi, i onda i naša anksioznost raste, zato što nam se čini da nismo dovoljno zabrinuti. Mi ćemo onda naći još dodatnih informacija oko kojih smo uplašeni i o kojima još nismo ni razmišljali. Ukoliko nam se čini da drugi oko nas nisu uznemirani, onda i mi snižavamo svoju zabrinutost.\n- Najveća zabluda je da je Korona virus kao i bilo koji drugi. Nemoguće je verovati, ukoliko niste teoretičar zavere, da je ceo svet stao zbog nečega što je sezonski grip. Postoje ljudi koji su mnogo stručniji u tome i koji procenjuju da je ovaj virus izuzetno opasan. Očigledno, da ako je ceo svet u nekoj vrsti opreza, da i mi treba da budemo oprezni.


Skat: Digitalna transformacija menja način poslovanja ljudi, bez nje nema konkurentnosti | Nova Ekonomija\nDigitalna tranformacija, koja je u toku, predstavlja novu industrijsku revoluciju na koju svi moraju da budu spremni, jer ako se ne ukrcate u taj voz nećete biti konkurentni na globalnoj sceni, poručio je danas ambasador SAD u Srbiji Kajl Skat.\nPod terminom digitalna transformacija se, kako je naglasio, pre svega misli na rast, odnosno na mogućnosti koje digitalni svet trenutno nudi.\n"Ako pogledate moju zemlju, mi već duži period imamo rast koji predvode kompanije koje su prešle na digitalno poslovanje", rekao je Skat na panel diskusiji "Digitalna transformacija ekonomija u regionu i e-usluge", koja je organizovana u sklopu TeleGroup Infosec konferencije.\nDigitalna transformacija, kako je naglasio, ne samo da menja način poslovanja kompanija, već doprinosi povezivanju ljudi, koji su sada u mogućnosti da razmenjuju ideje i da sklapaju poslove.\n"Ne samo da transformiše poslovanje, već menja globalni okvir", istakao je Skat, dodajući da ljudi moraju biti spremni da se prilagode promenama.\nAmbasadorka Izraela u Srbiji Alona Fišer-Kam je govorila o iskustvima njene države i nastojanjima da svoje nedostatke transformiše u prednosti.\n"Ako imamo relativno malo unutrašnje tržište, hajde onda da izvozimo. Ako smo u konstantnom stanju rata, hajde da vidimo šta možemo uraditi sa industrijom vojne odbrane i korišćenjem tehnologije kako bismo se branili", izjavila je ona.\nProces transformacije jedne ekonomije je, kako je ocenila, dug proces, za koji na prvom mestu mora postojati stabilnost, dugoročna vizija i strategija u kom smeru treba da se ide.\nPomoćnik gradonačelnika Beograda Andreja Mladenović je poručio da je Grad Beograd prepoznao da je učešće u procesu e-Uprave i prilagođavanje novim kretanjima u društvu, uslov svih uslova za ulazak u svet digitalizacije.\n"Beograd je lider i predvodnik od svih lokalnih samouprava danas u Srbiji po pitanju e-Uprave, što nije subjektivni stav, već činjenica koju dobijamo od nadležnih organa", izjavio je Mladenović.\nTeleGroup Infosec konferencija je pokrenuta sa ciljem podizanja nivoa informacione bezbednosti regiona Zapadnog Balkana, i u nastojanju da se podrže napori regionalnih IT asocijacija u skretanju pažnje državnim strukturama i široj javnosti o informacionoj bezbednosti kao najznačajnijem resursu svake države, kao i postojanju sve sofisticiranijih pretnji u sajber prostoru, koje mogu da ugroze stabilnost regionalne privrede i društva.


Nalazite se ovdje:Početna»Saopštenja za medije»Novi zakon o planiranju širom otvara vrata za korupciju\nSaopštenja za medije 12/04/2017\nPredloženim Zakonom o planiranju i izgradnji uvodi se apsolutna centralizacija donošenja odluka i kontrole u oblasti uređenja prostora i širom otvaraju vrata za korupciju. Urbanizam kao oblast koja je našem slučaju u dokumentima Evropske komisije već ocijenjena kao veoma osjetljiva na korupciju, sada će biti prepuštena na upravljanje još užem krugu donosioca odluka, a broj adresa koje će biti potrebno korumpirati će se značajno smanjiti.\nNaime, predloženim zakonom Vlada Crne Gore u potpunosti na sebe preuzima ingerencije za planiranje i uređenje prostora, što je u koliziji sa Ustavom Crne Gore jer se ukidaju nadležnosti Opština u pogledu planiranja prostora. Ovakvo rješenje je u suprotnosti i sa Evropskom poveljom o lokalnoj samoupravi jer se time sužavaju već priznata prava lokalnoj samoupravi.\nOsim toga, predloženi zakon je u suprotnosti i sa Zakonom o lokalnoj samoupravi i Zakonom o Glavnom gradu i Zakonom o Prijestonici u kojima su jasno definisane nadležnosti organa lokalne samouprave u oblasti planiranja prostora.\nNova planska dokumenta koja predlaže Vlada, nemaju kapacitet da sagledaju sve ono što su interesi lokalnih uprava i zajednica, ali svakako mogu biti plodno tlo za korupciju i planiranje prostora u skladu sa potrebama i interesima individualnih investitora.\nApsolutno nam je jasna intencija nove Vlade da novim zakonom u potpunosti isključi iz procesa odlučivanja lokalne samouprave, jer smo do sada imali priliku da vidimo da su upravo one bile jedina prepreka za ostvarivanje onoga što je „strateškim investitorima“ obećano na državnom nivou.\nKada govorimo o konkretnim projektima, Vlada će sada moći nezavisno od opština da odlučuje šta će desiti sa lokacijama kao što su Ulcinjska solana i Valdanos, Kraljičina plaža između Bara i Budve, Plavi Horizonti, Mamula, ostrvo Sveti Marko, ali i brojne lokacije u centralnoj i sjevernoj regiji zemlje gdje „strateški investitori“ i ostali privilegovani imaju zemljište koje čeka na valorizaciju.\nNažalost, ako se Zakon usvoji u ovom obliku, opštinska administracija i građani će postati samo nemoćni posmatrači urbanističke stihije koja će nesumnjivo nastupiti kada ovakva Vlada u potpunosti prostorno planiranje preuzme na sebe.\nSam zakon sadrži brojna problematična rješenja, a ono koje je možda i najvidljivije jeste da se njime ukuda obaveza investitora da prije početka gradnje pribavi građevinsku dozvolu, odnosno da nakon završetka zatraži upotrebnu dozvolu.\nSistem koji sada predlaže Vlada, a po kojem je umjesto dozvole dovoljno priložiti prijavu gradnje uz njenu kontrolu od strane inspekcije, je u potpunosti neodrživ i gotovo je nevjerovatno da se uopšte razmatra imajući u vidu postojeće kapacitete nadležnih inspekcija. Trenutni broj inspektora koji jedva prelazi desetak kada se računaju sve inspekcije vezane za prostorno planiranje i izgradnju objekata je apsolutno nedovoljan za kontrolu i jednog prigradskog naselja, a ne cijele teritorije Crne Gore.\nNačin na koji su definisana pojedina rješenja u zakonu ne ostavljaju prostor za sumnju da je dokument rađen povodeći se prije svega privatnim, a ne javnim interesom. Važna pitanja kao što je upravljanje resursima nije nešto što se može planirati u policijskom maniru kakav krasi novog premijera, a naročito ne bez učešća javnosti pakovati u kabinetima Vlade Duška Markovića.\nZakon u ovom obliku mora biti povučen iz procedure jer bi njegovo usvajanje dovelo do ozbiljnih, ne popravljivih posljedica u sistemu prostornog planiranja i izgradnje objekata.\nEvropska komisija Evropska povelja o lokalnoj samoupravi Ministarstvo održivog razvoja i turizma MORT Vlada Crne Gore Zakon o Glavnom gradu Zakon o lokalnoj samoupravi Zakon o planiranju i izgradnji\nPredhodni članakReagovanje u vezi tendera za ugradnju LED svjetiljki\nSlijedeći članak Nije bilo javne rasprave, MORT opet obmanuo javnost


Sastali se Ničić i Martinović: OKO 250 LJUDI BIĆE ANGAŽOVANO NA SEZONSKIM POSLOVIMA U ZAJEČARSKIM JAVNIM PREDUZEĆIMA I USTANOVAMA | Radio Magnum 103 MHz\nHome / Vesti / Sastali se Ničić i Martinović: OKO 250 LJUDI BIĆE ANGAŽOVANO NA SEZONSKIM POSLOVIMA U ZAJEČARSKIM JAVNIM PREDUZEĆIMA I USTANOVAMA\nSastali se Ničić i Martinović: OKO 250 LJUDI BIĆE ANGAŽOVANO NA SEZONSKIM POSLOVIMA U ZAJEČARSKIM JAVNIM PREDUZEĆIMA I USTANOVAMA\nGradonačelnik Zaječara Boško Ničić sastao se danas u zaječarskoj Gradskoj upravi sa direktorom Nacionalne službe za zapošljavanje Zoranom Martinovićem. Na sastanku se govorilo o gorućem problemu nezaposlenosti kako u Srbiji, tako i u Zaječaru koji se poslednjih godinu dana bori da se broj onih koji su na evidenciji Nacionalne službe za zapošljavanje, znatno smanji. Prema rečima gradonačelnika Zaječara Boška Ničića, u toku je upošljavanje 40-ak radnika koji će biti angažovani na sezonskim poslovima u javnim preduzećima i ustanovama.\n„Mi smo danas razgovarali na temu ovogodišnjih programa koji zajedno realizujemo, a tiču se javnih radova i upošljavanja određenog broja ljudi koji će raditi na poslovima u raznim ustanovama i javnim preduzećima kroz ovaj program. Grad Zaječar je izdvojio ove godine 20 miliona dinara svojih sredstava, očekujemo da i Republika Srbija, preko Nacionalne službe za zapošljavanje, učestvuje sa još toliko novca. U toku je program upošljavanja 40-ak radnika koji će takođe raditi u ustanovama, javnim preduzećima koji su iskazali potrebu za tim, a što direktno finansira Nacionalna služba. Suma sumarum, oko 250 ljudi će biti upošljeno u okviru ova dva programa, u narednih 15-ak dana će početi a radiće od 3 do 4 meseca na ovim poslovima“, istakao je Ničić i dodao:\n„Ozbiljno smo razmotrili situaciju u koju polako ulazi i grad Zaječar. Mi evidentno imamo na evidenciji Nacionalne službe za zapošljavanje oko 6.200 nezaposlenih, od čeka je 3.300 žena, gde je najveći broj nekvalifikovane radne snage ali ima naravno srednjoškolskog i visokoobrazovanog profila. Međutim, teško da će naći posao u onome što sada radimo, pregovaramo, to su uglavnom ekonomske struke, menadžeri. Mladi ljudi koji upisuju fakultete, treba da znaju, da će deficitarno u narednih 10 godina, biti tehničke struke i da im to bude nekakvo opredeljenje kada upisuju fakultet. IT tehnologije, mašinske struke, saobraćajne struke, elektro struke, to će nam svakako u narednom periodu biti potrebno. Verovali ili ne, do kraja ovog mandata Zaječar će imati od 1.500 do 2.000 novih radnih mesta“.\nNa sastanku je istaknuto da saradnja izmedju grada Zaječara i Nacionalne službe zapošljavanja mora da postoji, kako bi svi zajedno radili na smanjenju broja nezaposlenih. Prema rečima Zorana Martinovića, direktora NSZ-a, važno je uskladiti obrazovni sistem sa potrebama onoga što se na tržištu traži, i to je problem koji postoji godinama.\n„U prošloj godini je oko 150 lokalnih samouprava na neki način participiralo u programima, i tada smo imali budžet samo od lokalnih samouprava oko 850 miliona. Očekujemo i ove godine približno toliki iznos. Sada smo u fazi kada treba da rešimo i da donesemo odluku o procentu sufinansiranja svih onih lokalnih samouprava koje su konkurisale do sada. Do sada imamo 116 zahteva lokalnih smaouprava, sa oko 570 miliona dinara iz njihovog budžeta, a mislim da će Nacionalna služba odgovoriti sa iznosom preko 500 miliona dinara. Ove godine imamo najveći budžet u poslednjih 5 godina za programe i mere zapošljavanja. Ovih dana smo raspisali još jedan krug javnih poziva koji se finansira iz sredstava Evropske unije, iz programa IPA fondova i tu ćemo imati program samozapošljavanja, i program novootvorenih radnih mesta, kao i program obuke za poznatog poslodavca. Naša namera je da kroz ove programe stimulišemo zapošljavanje teže zapošljivih kategorija, ali ako imamo u vidu činjenicu da blizu 70% lica na našoj evidenciji upravo pripada toj kategoriji, verujem da će svi poslodavci naći onaj profil koji njima odgovara. Moramo obrazovni sistem prilagoditi potrebama poslodavaca, to je veliki problem u Srbiji“, rekao je Martinović\nOn je dodao da se mora naći način da se ona radna snaga koja želi da radi i traži posao, pripremi, odnosno prekvalifikuje za ono što poslodavci traže.\n„Na evidenciji imamo veliki broj nezaposlenih ali i onih koji su tu formalno, i koji su tu zbog nekih drugih benefita. Mi smo veliki deo sredstava ove godine izvdojili za obuke, prekvalifikacije. Ovih dana treba da raspišemo jedan javni tender za uključivanje u specijalističke obuke iz oblasti informaciono-komunikacionih tehnologija, blizu 1.000 lica. Treba da nađemo profile na našoj evidenciji koji se lako mogu prekvalifikovati. Vidimo da u toj oblasti postoji veliki deficit kadrova. Ide letnja sezona, trebaće nam kuvari, pekari, ugostitelji…“, dodaje Martinović.


U Nikaragvi osuđen novinar i bivši predsednički kandidat na 13 godina zatvora | Kosova.info\nDom|Najnovije|U Nikaragvi osuđen novinar i bivši predsednički kandidat na 13 godina zatvora\nSudija u Nikaragvi izrekao je presudu od 13 godina zatvora novinaru i potencijalnom predsedničkom kandidatu Migelu Mori zbog “zavere za podrivanje nacionalnog integriteta”.\nMora je najnoviji u nizu opozicionih političkih ličnosti koje su osuđene i kojima su izrečene zatvorske kazne na kraju suđenja od nekoliko sati. Suđenja za 46 opozicionih ličnosti, uključujući i kandidate za predsednika kao što je Mora počela su 1. februara.\nVlada predsednika Danijela Ortege optužila je Moru da je promovisao ekonomske sankcije i „podsticao strano mešanje u unutrašnje poslove“ Nikaragve.\nSAD i Evropska unija uveli su sankcije članovima Ortegine vlade zbog suzbijanja neistomišljenika i nedemokratske prakse.\nMorin advokat rekao je za televiziju “100% Noticias” gde je Mora bio direktor dok nije uhapšen, da je presuda izrečena danas.\nMora je hteo da učestvuje u predsedničkim izborima 7. novembra, ali je predsednik Danijel Ortega naredio da se uhapse on i još šest potencijalnih kandidata u maju i junu, što je Ortegi omogućilo da uđe u predsedničku trku takoreći bez rivala.\nJuče je sportski novinar i kritičar vlade Migel Mendoza osuđen po sličnim optužbama, kao i bivši ministar spojnih poslova Francisko Aguire Sakasa. Očekuje se da će obojici kazna uskoro biti određena.\nMeđu onima kojima je već izrečena kazna je vodja bivših Sandinista pobunjenika Dora Marija Telez (65). Ona je bila ministarka zdravlja u prvoj vladi Sandinista koju je vodio Ortega od 1979. do 1990. Kasnije se odvojila od Ortege i postala vođa opozicionog Sandinista pokreta obnove. Bivša šefica tog pokreta Ana Margarita Vidžil je proglašena krivom po istim optužbama.\nAdvokatica Vilma Nunjez koja vodi Nikaragvanski centar za ljudska prava je predvidela da će suđenja biti samo predstava i da su ishodi već unapred rešeni.\n“Ovo izgleda kao da će biti pripremljene presude za nevine ljude. Niko ne treba da se zavarava, ovo nisu suđenja, ovo su represivne farse koje režim koristi da izda presude i nastavi da zastrašuje ljude”, rekla je Nunjez.\nVladajući Sandinista front i njegovi saveznici kontrolišu kongres Nikaragve i sve vladine institucije. Posle vođenja revolucionarne vlade Ortega je bio predsednik od 1985. do 1990. pre nego što je ponovo izabran 2007. godine.\nNajveći prirodni crni dijamant na svetu prodat za 3,16 miliona funti


S proleća smo kreativniji | MediaPress\nStiglo je proleće, a sa njim i lepo vreme i dobro raspoloženje.\nAli sa omiljenim godišnjim dobom stižu hronični umor, pospanost i alergije i takozvana prolećna groznica, koja se odnosi na psihološke i fiziološke simptome, uključujući nemir, sanjarenje, povećanu želju za seksom…\nNaučnici veruju da na nivo hormona u organizmu utiču povećana svetlost i veća fizičke aktivnost, kao i “tanja” garderoba.\nJedna studija je pokazala da ovo godišnje doba nije povoljno za rađanje dece jer prolećne bebe imaju veću šansu da obole od šizofrenije, bipolarnog poremećaja, depresije i anoreksije.\nPrema istraživanju na Univerzitetu u Mičigenu, vreme provedeno na polećenom suncu pozitivno utiče na naše razmišljanje, odnosno pospešuje kreativnost. Japanci znaju da je stiglo proleće kada u martu ili aprilu počne da se otvara trešnjin cvet.


U Budvi sve jasno: Dogovor ili podjele - nadlanu\nRelated Topics:BudvaDFFeaturedFilip PopovićMarko Bato CarevićPzP\nPIŠE: Nemanja BAOŠIĆ (predsjednik mladih DNP)\nMinistarstvo odbrane Crne Gore umjesto što u svom sluganskom maniru osuđuje narušavanje teritorijalnog integriteta Ukrajine, a sa druge strane neskriveno podržava albanski separatizam u Srbiji, za promjenu da uvaži stav većinske Crne Gore, te se potom umjesto dvostrukim aršinima posveti nagomilanim unutrašnjim problemima.\nNaime očekivao sam da će Ministarstvo odbrane izvjesnog Đorđija Vukčevića udaljiti iz službe zbog kršenja etičkog kodeksa Vojske Crne Gore(salutiranje nacističkim pozdravom), odnosno zvanično saopštiti epilog svojevremeno pokrenutog disciplinskog postupka, sve to kao jasnu poruku građanima Crne Gore. Umjesto očekivanog epiloga, spomenuti podnosi krivičnu prijavu na osnovu koje sam saslušan u CB Podgorica.\nJoš jednom pozivam Ministarstvo odbrane da u najkraćem mogućem roku preispita činjenicu da se unutar službe, unutar Vojske Crne Gore, nalaze oni koji neskriveno protežiraju ideologije koje simbolizuju zlo, ideologije koje su ispisale najmonstruoznije i najsramnije stranice 20.vijeka.\nDodao bih da je Vukčević osim kršenja Zakona o Vojsci, Pravila službe i Kodeksa vojne etike, navedenim gestom svojevremeno itekako doprinio dodatnom podizanju tenzija unutar našeg društva, nanijevši pritom nemjerljivu štetu ugledu Vojske Crnu Gore, kao i Ministarstvu odbrane, ali i poljuljao ionako ozbiljno narušeno povjerenje građana Crne Gore u spomenute institucije.\nUprkos ovom “pucnju u prazno” od strane Đorđija Vukčevića, želim da naglasim kako su krivične prijave i pozivi u CB realnost koja traje, a sa kojom se pripadnici naše političke porodice dokazano dobro nose, te da spomenute apsolutno neće zaustaviti naš glas istine, težnju za pravdom, kao ni odbranu tradicionalnih vrijednosti na kojima počiva naša Crna Gora.


Rezultati pretrage za: Nemačka\nNemačka proglasila Brisel rizičnim zbog korone\nNemačka je proglasila grad Brisel rizičnim područjem zbog velikog broja zaraženih koronavirusom,saopštilo je Ministarstvo spoljnih poslova te zemlje.\nNovi nemački ambasador stigao u Prištinu\nNovi ambasdor Nemačke na Kosovu Jorn Rode, putem društevene mreže Tviter potvrdio je da je danas stigao u Prištinu.\nOdnosi Nemačke i SAD su komplikovani\nNemačka štampa: Tači dobio rundu protiv Kurtija, meč još traje\nNa KiM bi, nakon odluke Ustavnog suda, mogla da bude formirana vlada bez Samoopredeljenja.\nPortparol nemačke vlade: Dijalog u okviru EU\nPortparol nemačke vlade istakao je, uoči posete predsednika Aleksandra Vučića Berlinu i najavljenog susreta sa nemačkom kancelarkom Angelom Merkel, da Nemačka pruža punu podršku brzom obnavljanju dijaloga Beograda i Prištine, predvođenog Evropskom unijom i pod pokroviteljstvom šefa evropske diplomatije Žozepa Borela, kao medijatora.\nNa današnjoj sednici pokrajinske vlade premijer Aljbin Kurti nije usvojio plan o ukidanju, a čak ni o delimičnoj suspenziji taksi na robu iz Srbije i Bosne i Hercegovine, što je od njega ultimativno zahtevala administracija predsednika SAD Donalda Trampa. Kako saznaje Kosovo Onlajn, za takav stav Kurti ima snažnu podršku diplomatskih krugova Nemačke i delimično Velike Britanije.\nNovi zakon stupa na snagu - lakše do posla u Nemačkoj\nEU najviše računa na Srbiju i od nas najviše očekuje\nPrеdstavnici Vladе Rеpublikе Srbijе i Vladе Savеznе Rеpublikе Nеmačkе potpisali su u Bеrlinu Protokol o Programu razvojnе saradnjе za 2019. godinu, u vrеdnosti do 186 miliona еvra.\nNemačka u julu iduće godine preuzima predsedavanje Evropskoj uniji, a ministar spoljnih poslova Hajko Mas najavljuje da će jedan od zadataka Berlina biti stabilizacija Zapadnog Balkana kroz približavanje EU.\nHeld: Sporazum između Beograda i Prištine iziskuje vreme\nNemački ambasador u Prištini Kristijan Held izjavio je da Nemačka podržava sveobuhvatan i održiv, pravnoobavezujući sporazum koji rešava sva otvorena pitanja između Beograda i Prištine i doprinosi regionalnoj stabilnosti, ali da postizanje takvog sporazuma iziskuje vreme.\nMinistar za evropske integracije Jadranka Joksimović i direktor Kancelarije Stejt departmenta za Jugo-centralnu Evropu Dejvid Kostelančik razgovarali su o bilateralnim odnosima Srbije i SAD, procesu EI naše države, reformama koje se sprovode, situaciji u regionu i drugim temama.\nKer-Lindzi: Grenel imenovan da ubedi Nemačku za sporazum Beograda i Prištine\nStručnjak za Zapadni Balkan Džejms Ker-Lindzi ocenio je da je imenovanje Ričarda Grenela za izaslanika američkog predsednika za dijalog Beograda i Prištine jasan znak da je Bela kuća posvećena obezbeđivanju sporazuma između Beograda i Prištine.\nNemačka pomaže KBS sa 500.000 evra\nNemačka vlada dodelila pomoć od 500.000 evra kosovskim bezbednosnim snagama radi nabavke medicinskog materijala i opreme.


Nastavlja se miting ispred Vrhovne rade Ukrajine - 19.10.2017, Sputnik Srbija\nNastavlja se miting ispred Vrhovne rade Ukrajine\nMiting pristalica brojnih političkih snaga nastavljen je danas ispred zgrade Vrhovne rade u Kijevu, javlja dopisnik Sputnjika koji se nalazi na licu mesta. 19.10.2017, Sputnik Srbija\n© Sputnik / Stringer / Uđi u foto-galerijuSituacija ispred Vrhovne rade Ukrajine\nMiting pristalica brojnih političkih snaga nastavljen je danas ispred zgrade Vrhovne rade u Kijevu, javlja dopisnik Sputnjika koji se nalazi na licu mesta.\nSputnjik na licu mesta: Šatori ispred Vrhovne rade, čeka se novi miting\n19 Oktobar 2017, 08:49\nNa mitingu je već govorio poslanik Vrhovne rade Jegor Soboljev, koji je još jednom ponovio zahteve demonstranata: ukidanje poslaničkog imuniteta, reforma izbornog sistema i stvaranje antikorupcionaških sudova.\nDemonstranti su saopštili da neće pustiti poslanike da izađu iz parlamenta dok se ovi zakoni ne usvoje.\n„Danas, nakon četiri sata, miting će biti nastavljen i mi ne treba da ih pustimo dok ne izglasaju volju naroda, ali to treba raditi mirno“, rekao je Mihail Sakašvili sinoć kada je posetio plato sa šatorima ispred ukrajinskog parlamenta.\nPrema njegovim rečima, za danas u 16.00 je zakazano okupljanje demonstranata, u vreme kada će poslanici razmatrati ove zakone.\nOd 17. oktobra se ispred Rade održava masovni protest koji su organizovale brojne ukrajinske političke snage, uključujući i partiju bivšeg predsednika Gruzije i bivšeg guvernera Odeške oblasti Mihaila Sakašvilija — Pokret novih snaga.


EPIDEMIOLOŠKI USLOVI ZA ULAZAK BAZIRANI NA AKTUELNOJ SITUACIJI\n45087 pregleda\t624 reakcija\t95 komentar(a)\nNa pitanje BBC-ja na srpskom doktorki Vesni Miranović iz Ministarstva zdravlja Crne Gore da li državljani Srbije koji poseduju nekretninu mogu i da dođu i borav u njoj, odgovor je jasan - ne.\n„I ne samo oni, već i državljani drugih država, ukoliko pristupaju crnogorskoj granici iz Srbije", piše Miranović u odgovoru.\nKako sada stvari stoje - Darinka Dušej i njena porodica iz Beograda budvansko more izgleda neće videti ovog leta.\n„Brinem da li je sve u redu s kućom, jer nemam nikog ko bi brinuo i njoj", kaže Darinka.\nBes - jer su, kaže, kako joj se čini stvari pomalo ispolitizovane, a tugu - jer prvi put posle mnogo godina ne može da obiđe stan.\n„Nije stvar samo u emocijama, već i u konkretnim stvarima poput plaćanja računa, održavanja stana", kaže Snežana.\n„Plaćanje računa iz inostranstva, odnosno iz Srbije zahteva dodatni trošak", kaže Pavlović za BBC na srpskom.\nNa trećem mestu - sa nekretninama vrednim 12,7 miliona evra - bili su turski državljani.\nOsim toga, državljani Srbije mogu bez ikakvih uslova ući u Crnu Goru ako dolaze iz zemalja Evropske unije i ostalih zemalja koje se nalaze na „zelenoj listi" Instituta za javno zdravlje Crne Gore, ukoliko su u toj zemlji proveli najmanje dve nedelje.\nSrpski državljani koji dolaze iz zemalja sa „žute liste" Instituta za javno zdravlje Crne Gore, mogu ući u Crnu Goru uz rezultate jednog od testova, pod uslovom da su u toj zemlji proveli najmanje dve nedelje.\n„PCR test u tom slučaju nije potreban. Zdravstveno sanitarna inspekcija pri ulasku u Crnu Goru procenjuje da li lice koje je srpski državljanin sa stalnim ili privremenim boravkom u Crnoj Gori ima uslova za samoizolaciju. Ukoliko ne postoje uslovi za samoizolaciju, izdaje se rešenje o 14-o dnevnom karantinu", kaže Miranović za BBC na srpskom.\n„Crna Gora doživljava krah turističke sezone, koji bi značajno moglo ublažiti otvaranje granica sa Srbijom i Rusijom, zbog čega pozivam državne organe da razmotre svoje odluke i pod određenim uslovima dozvole ulazak građana iz tih zemalja", naveo je Katić u saopštenju objavljenom na sajtu te opštine.\n„Turisti iz tih zemalja tradicionalno ostvaruju najveći broj noćenja i crnogorska državna vlast toga mora biti svesna. U ovakvoj situaciji ne sme biti prostora za donošenje politički motivisanih odluka i podizanje tenzija", naveo je Katić.\nCrna GoraKoronaviusSrbijaTurizamVesna MiranovićMinistarstvo zdravlja\n28.09. 09:19 h\t13536\n28.09. 08:21 h\t4771\n28.09. 19:57 h\t2705\n28.09. 19:20 h\t2321\n28.09. 09:10 h\t2067


Upravni odbor Rukometnog kluba Borac održao je radni sastanak, na kome je bilo riječi o dosadašnjim rezultatima kluba, kao i o predstojećim izazovima, među kojima je najveći akcenat na nastavku takmičenja u EHF Čelendž kupu.\nRukovodstvo Borca izuzetno je zadovoljno nastupom na evropskoj sceni, gdje je izboren plasman u četvrtfinale Čelendž kupa, nakon dvostruke pobjede nad litvanskom Švijesom. Banjalučane u četvrtfinalu očekuje još opasniji rival, rumunski Bukurešt. Termini prvih utakmica polufinala su 23. i 24. mart, kada Borac putuje u Rumuniju, a revaš će se igrati sedam dana kasnije u „Boriku“.\nPred crveno-plavima je i izazov u polufinalu Кupa BiH protiv Bosne iz Visokog, u dvomeču koji će se igrati 6. i 13. marta, a kada je u pitanju Premijer liga BiH, poslije pobjede na gostovanju u Derventi (26:28) sutra ih očekuje odgođena utakmica protiv Sloge iz Gornjeg Vakufa.\nUpravni odbor RК Borac zaključio je da je vidljiv napredak u funksionisanju kluba, te da su u misiji vraćanja Borca među evropsku elitu do sada povučeni dobri potezi. Posebno raduje vraćanje publike rukometu i puna dvorana na domaćim utakmicama, a upravo je publika jedan od velikih aduta Borca u revanšu protiv Rumuna.\nIstaknuto je i da Borac ima podršku i sa republičkog i sa gradskog nivoa, što je od velikog značaja i za postizanje dobrih rezultata, a današnjem radnom sastanku prisustvovao je potpredsjednik Skupštine grada Banjaluka Milan Milaković.


Stručnjaci poručuju roditeljima: Ne odbijajte vakcinaciju dece! - mojabeba.rs\n06.03.2015 Zdravlje bebe Zdravlje deteta\nRoditelji ne bi smeli da odbijaju vakcinaciju dece, ne samo zbog toga što je to zakonska obaveza, već zato što je vakcinacija neophodna u očuvanju zdravlja od brojnih zaraznih bolesti, zaključili su pre nekoliko dana stručnjaci na tribini posvećenoj toj temi i istakli da su neutemeljene informacije o sve češćim negativnim posledicama vakcinacije.\nInfektolog Dragan Delić naveo je da jedan od problema zbog kojih se u javnosti pojavio negativan stav prema vakcinama leži u tome što „o stručnim stvarima raspravljaju laici, koji su najglasniji dok struka ćuti“, što je, kako je dodao, neprihvatljivo.\n„Vakcinacija je nauka… Hajde da pokrenemo debatu o tome da li da tenkovsku brigadu smestimo u Kragujevcu ili u Zaječaru… veoma je opasno kad o stručnim, naučnim stvarima struka ćuti, a govore laici“, istakao je Delić na tribini „Značaj vakcinacije za zdravstvenu zaštitu u Srbiji“.\nPrema njegovim rečima, pogrešno je uverenje da su infektivne bolesti bezopasne, zbog čega neki odustaju od vakcinacije, jer se one mogu javiti i u ozbiljnim oblicima i ponekad izazvati smrtni ishod.\nOn je odbijanje vakcinacije nazvao neodgovornim, navodeći da se u vreme epidemije gripa A H1N1 dešavalo da neko grip „preleži na nogama“, ali da su članovi njegove porodice imali ozbiljne komplikacije. „Tada je umrla 161 osoba, od njih 10 trudnica, koje bi danas bile žive. Ne smemo se ponašati neodgovorno, moramo biti odgovorni i prema sebi i prema drugima“, dodao je Delić.\nOn je dodao i da je nedopustivo da roditelji od pedijatara traže potpise kojima bi garantovali da deca posle vakcinacije neće imati kontraindikacije, što je nemoguće, „jer bi to moglo da se traži za bilo koji lek“. „Nema potpune bezbednosti, ali šta je danas potpuno bezbedno?“, rekao je Delić.\nEpidemiolog Goranka Lončarević podsetila je da je u Srbiji vakcinacija obavezna po Zakonu o zaštiti stanovništva od zaraznih bolesti, kao i da postoji Pravilnik o imunizaciji u kom su navedene zarazne bolesti za koje je potrebna imunizacija.\nSrbija, kako je rekla, ima dugu tradiciju vakcinacije i danas je cilj održati visok nivo vakcinacije u zemlji. „Edukacija javnosti, sprovođenje kampanja o imunizaciji, unapređenje nadzora, uvođenje elektronskog imunizacionog registra, uključivaj eprimarnog zdravstvenog sektora u problem i njegova podrška sve to je neophodno da bi se održao visok nivo vakcinacije“, rekla je Lončarevićeva.\nGovoreći o kontraindikacijama, pedijatar Srđan Pašić rekao je da one svakako postoje, ali da se retko događaju, te da je odustajanje roditelja od vakcinacije dece pogrešno, jer je u javnosti stvorena pogrešna slika da su neželjena dejstva česta.\nPredsednik Udruženja pedijatara Srbije Radovan Bogdanović istakao je da vakcinacija predstavlja pravo na zdravlje, koje je svakom detetu garantovano Konvencijom UN o pravima deteta i dodao da ona pripada primarnoj zdravstvenoj zaštiti te je u tom smilslu i ekonomski najisplativija i najdragocenija za zdravlje deteta.\nI pedijatri iz nekoliko prestoničkih domova zdravlja preneli su iskustva koja su imali sa roditeljima u poslednje vreme, navodeći da sve češće roditelji odbijaju vakcinu tvrdeći da je bolje da deca sama razviju otpornost i tako izbegnu rizik od neželjenih dejstava vakcina. Saglasili su se i u oceni da je najvažnija edukacija roditelja, koji često „ne poznaju osnovne principe vakcinacije i vakcina, kao i njihovih korisnih efekata, uz potenciranje često izmišljenih nuspojava, dodajući da su roditelji često u zabludi da je većina bolesti iskorenjena, pa decu ne treba ni vakcinisati“.\nFoto: Freedigitalphotos.net/Sura Nualpradid\nTagovi: Dragan Delić edukacija roditelja Goranka Lončarević grip infektivne bolesti kontraindikacije neželjena dejstva odbijaju vakcinaciju Radovan Bogdanović roditelji roditelji odbijaju vakcinu srbija Srđan Pašić stručnjaci stručnjaci poručuju top vakcina vakcinacija vakcinacija dece zdravstvena zaštita\n27.04.2022 Zdravlje bebe\nZašto su vakcine toliko važne, kada se koja dobija i od kojih sve bolesti one štite decu, odgovara pedijatar Nataša Jovanović\nMali planinar: Beba osvaja svoj Everest (VIDEO)\nStrahovi kod dece: Bebu plaše predmeti koji proizvode buku\n02.08.2015 Zdravlje bebe\n[caption id="attachment_100119" align="alignnone" width="640"] Foto: Gulliver/Thinkstock[/caption] Poznato je da bebe od najranijeg perioda reag...\nBljuckanje, štucanje, halapljivo sisanje – problem ili normalna pojava?\n18.01.2018 Zdravlje bebe\nFiziologija novorođenčeta je potpuno drugačija u odnosu na starije dete i odraslu osobu. U ishrani beba ima mnogo normalnih pojava koje roditeljima...\nDirljiva fotografija Merjem Uzerli i njenih najdražih dama\n24 јул, 2014 Poznati\nOtkako je rodila dete i prebolela psihički krah, uzrokovan naglim raskidom s verenikom i ocem malene Lare, 47-godišnjim turskim bogatašem i najpože...\n3 авг, 2010 Ishrana deteta\nPotrebno je: 4 jabuke zlatni delišes šolja (za belu kafu) integralnog pirinča 1 vanilin šećer kašika meda 1 flašica (Juvitana) soka od jab...\nSvi ukusi majčinog mleka\n14 мај, 2014 Ishrana\nUkus mleka se menja zajedno s hranom koju majka dojilja pojede. No, bez brige, sve te ukuse je beba već probala tokom devet meseci trudnoće dok je ...


ZAKON O JAVNIM NABAVKAMA: Svaka peta javna nabavka mimo procedure\nIako novi Zakon o javnim nabavka nalaže da ga sada primenjuju svi koji su dužni da to čine, oko 600 naručilaca Uprave za javne nabavke je tražilo da bude izuzeto iz Zakona, što bi značilo da svaki peti naručilac smatra da ne treba da rspisuje tender, izjavio je direktor Uprave Predrag Jovanović\n“U prvim danima smo se našli pod pritiskom naručilaca čije se tvrdnje mogu opisati ovako: Zalažemo se za punu primenu zakona i uvođenje reda, ali nas treba izuzeti, jer smo specifični, nismo kao drugi”, izjavio je Jovanović.\nJovanović je istakao da će Uprava insistirati na striktnoj primeni zakona.\nS druge strane, kako je naveo, ne može se reći da nije došlo do promene svesti posle uvođenja novog zakona.\n“To se najbolje vidi u tome što se udeo pregovaračkih postupaka bez javnog poziva, gde je ograničena transparentnost i konkurencija, prvi put posle dužeg vremena smanjio sa 34 na 28 odsto”, rekao je on.\nNa pitanje da li je od 1. aprila bilo kršenja zakona i nameštanja tendera Jovanović je odgovorio potvrdno.\nKao jedan od primera izvrgavanja regularne procedure, on je pomenuo slučajeve u kojima su naručioci pokušavali da sprovedu malu nabavku od tri miliona dinara, a potom od Uprave tražili da odobri pregovarački postupak sa istim ponuđačem za završetak ostatka posla u vrednosti od šest do sedam miliona dinara.\nNajveće smanjenje mogućnosti za korupciju, kako je ocenio, ostvareno je kod nabavke dodatnih radova i usluga koji su ranije bili veoma rasprostranjena pojava.\nUprava za javne nabavke dala je svega osam pozitivnih i 27 negativnih mišljenja, što, kako smatra Jovanović, pokazuje minimalnu zastupljenost ovog osnova.\n“Očekujemo da će poboljšanje, suzbijnje neregularnosti i smanjenje utroška vremena i novca ponuđača naći svoje mesto u izveštaju Evropske komisije, koji očekujemo u oktobru. Uprava za javne nabavke je spremna da odigra vodeću ulogu u pregovorima vezanim za poglavlje pet (javne nabavke), kao što je zakonom i predviđeno”, naglasio je Predrag Jovanović.


OPŠTINA PARAĆIN DOBILA 3 MILIONA ZA UGRADNJU SOLARNIH PANELA - Moje Mesto\nOpština Paraćin dobiće od Republike tri miliona dinara subvencija za kupovinu ili ugradnju solarnih panela za njene građane.\nMinistarstvo rudarstva i energetike donelo je ovu odluku na osnovu ranijeg pristupa Paraćina programu državnog finansiranja energetske sanacije.\nNaša opština se na taj način našla među 37 lokalnih samouprava u Srbiji kojima su sredstva odobrena. Ukupno je bilk 48 prijavljenih.\nParaćinska lokalna samouprava ima obavezu da učestvuje sa istom svotom novca, dok će druga polovina ulaganja biti učešće korisnika kojima ova subvencija bude odobrena.\nNakon odigranog gradskog derbija fudbaleri Jedinstva i Borca odmerili su snage sa rivalima iz Srpske lige Istok. Pobeda u derbiju nad ekipom Borca ostavila je čini se Jedinstvo bez baterija. Zeleni nisu uspeli da nastave pobednički niz pa su na svom terenu poraženi od ekipe Radničkog iz Svilajnca rezultatom 0:2. Sa druge strane ekipa Borca […]\nParaćinska Crkva Sveta Trojica i Opština Paraćin u saradnji sa Turističkkm organizacijom i Udruženjem vojnih penzionera Paraćin organizuju i ove godine lomljenje česnice za Božić. Sedmog januara nakon Svete liturgije koja počinje u 8:30h u paviljonu ispred crkve biće organizovano lomljenje česnice. Nakon što prošle godine ova manifestacija nije organizovana zbog pandemije korona virusa ove […]


GRAĐANI IZVIŽDALI ĐILASOVCE, A SADA JE JASNO I ZAŠTO! Glavni akter jučerašnjeg HAOSA ISPRED CZ OBJASNIO SVOJ POTEZ! (VIDEO) - Informer\n23:13 >> 23:13 Politika 0\nJuče je protest ispred Centralnog zatvora obeležio haos jer su okupljeni građani izviždali Srđana Milivojevića iz Saveza za Srbiju! Snimljen razgovor koji bio je pun psovki, a na kraju su građani toliko pobesneli da su izviždali i oterali đilasovce, a sada se oglasio Ivan Zlatić koji je bio najglasniji u negodovanju đilasovaca\nPoručili im da su "go**a DS-ovska" i da koriste ljude, kao što su koristili i dok su bili na vlasti.\nTakođe su im rekli da o**bu i da ih koriste da im budu scenografija, iako je dogovor bio da stoje sa strane.\nOni se tu nisu zaustavili, pa su pripadnike SzS rekli da su razvalili ovu zemlju i da im građani služe da brišu svoje đonove.\nNa kraju su građani Milivojeviću skandirali da skine "žutu masku“.\nPogledajte šta kaže Ivan Zlatić o pokušaju uzurpacije protesta od strane "ozloglašenih" iz DS-a, Srđana Milivojevića...\nDS protest Centralni zatvor demonstranti Srđan Milivojević SZS Đilasovci protest ispred cz\nSAZNAJEMO! KRIVIČNE PRIJAVE I 150.000 KAZNA ZA SVE KOJI SU NA "PROTESTU" ISPRED SKUPŠTINE U VREME POLICIJSKOG ČASA!


Iz “Novosadske toplane” obaveštavaju da danas od 8 sati zbog radova na rekonstrukciji vrelovodne mreže prekinuta je isporuka toplotne energije za pripremu tople potrošne vode za objekte u ulicama: • Bulevar kneza Miloša 11-23 • Momčila Tapavice 2-6 • Stanoja Stanojevića 3-7,\nPočelo je Futoško kulturno leto u pozorištu Kulturnog centra „Mladost“ u Futogu. Tokom juna planirano je oko 800 učesnika u programu namenjenom kako najmlađoj publici, tako i starijoj. Za večeras je najavljen zajednički koncert tamburaša iz Ravnog Sela i KC\nGradonačelnik Novog Sada Miloš Vučević zajedno je sa predsednikom Košarkaškog saveza Srbije Predragom Danilovićem, članom Gradskog veća za sport i omladinu Ognjenom Cvjetićaninom, pokrajinskim sekretarom za sport i omladinu Vladimirom Batezom i direktorom JP SPC „Vojvodina” Milanom Jarićem prisustvovao konferenciji\nPRIJAVITE SE ZA UČEŠĆE NA DUNAVSKOJ SONATI. IMATE JOŠ ŠEST DANA\nSamo da podsetimo, konkurs za prijavljivanje učesnika na četvrti po redu festival klasične muzike na otvorenom Dunavska sonata traje još šest dana. Konkurs je raspisan 15. maja, a prvi koncert održaće se 29. juna na Međunarodni dan Dunava. a razliku\nKRUŽNI TOK KOD KVANTAŠKE PIJACE – ALI SLEDEĆE GODINE\nKako sada stvari stoje, Ulica Marka Miljanova će u delu od Beogradskog keja do Venizelisove biti proširena na po dve trake u oba smera u dužini od oko 100 metara, a imaće i biciklističke i pešačke staze i parking mesta.


Obnovu stadiona plaćaju FK Vojvodina i kafedžije\nTema: Obnovu stadiona plaćaju FK Vojvodina i kafedžije\n26.04.2010, 13:32 #1\nNovi Sad - Novi Sad će dobiti rekonstruisani, potpuno opremljeni stadion, sa uređenim lokalima oko njega, a da za to neće morati praktično da izdvoji ni dinar iz kase, najavljuje gradonačelnik Igor Pavličić. On navodi da će gradske vlasti uskoro osnovati posebnu komisiju sa zadatkom da se pozabavi obnovom stadiona, ali i višegodišnjim nerešenih statusom lokala ispod njegove severne tribine.\n- Ideja je da se stadion rekonstruiše, a to bi platili FK Vojvodina kao najveći korisnik prostora, kao i zakupci lokala. U pitanju je potpuna rekonstrukcija, kojom ćemo nastaviti radove započete prošle godine, kada je grad uložio novac u uređenje južne tribine. Rekonstrukcijom bi se izgradile tribine, srušila stara upravna zgrada i sagradili reflektori, odnosno obavili poslovi neophodni da FK Vojvodina dobije stadion po propisima UEFA - rekao je Pavličić, najavljujući formiranje komisije.\nKomisija će, prema Pavličićevim rečima, biti zadužena za izradu idejnog projekta i rešavanje imovinsko-pravnih odnosa vezanih za lokale na stadionu �Karađorđe�, čiji korisnici nikome ne plaćaju zakup. S druge strane, trenutno nije poznato ni kome bi trebalo da plaćaju zakup: da li direktno gradu, �Spensu� kao preduzeću kojem je povereno upravljanje stadionom ili pak �Poslovnom prostoru�.\nSamo finansiranje projekta rekonstrukcije Gradskog stadiona planirano je tako da grad samo pomogne oko dokumentacije, a da za radove novac daju FK Vojvodina i zakupci lokala.\n- Njima je u interesu da se prostor uredi. Oni će svi izdvojiti sredstva za uređenje prostora ispod tribina, pri čemu je naš zahtev da to budu jednoobrazni prostori i da ne bude šarenila, a ulaganje će im biti odbijeno na račun zakupnina koje bi trebalo da plate. Uradićemo, zapravo, istu stvar kao i sa bioskopom �Arena�: daćemo nekome gradski prostor da ga uredi i koristi, a da početno ulaganje odbijemo od zakupa - objašnjava Pavličić.\nStadion bi mogao da bude rekonstruisan do kraja 2010. godine, ocenjuje gradonačelnik, ali je realnije da to bude sledeće godine. Posle idejnog je, naime, potrebno napraviti i glavni projekat, a nakon toga slede i radovi, za koje je potrebno bar nekoliko meseci.\nLokalne vlasti su više puta pokušavale da reše pitanje koriš*ćenja lokala ispod severne tribine stadi*ona, ali se nije stiglo dalje od pravljena izve**štaja. Grad nema dokumentaciju o tome ko je, kada i kome dao neke od prostora ispod tribine u zakup, a nezvanično se može čuti da se neki, navodno, nalaze i u vlasništvu pojedinih ugostitelja, kao i da su mnogi davani u zakup po nekoliko puta, pa se zapravo i ne zna ko je pravi zakupac.\n26.04.2010, 14:03 #2\nOdgovor: Obnovu stadiona plaćaju FK Vojvodina i kafedžije\nI bilo je vreme da se to malo sredi. Posebno me nervirala "upravna zgrada" usred južne tribine. A i da napokon u Novom Sadu možemo prisustvovati bar tom jednom meču po sezoni, koliko Vojvodina odigra u evro-kupovima.\nkafedžije, obnovu, plaćaju, stadiona, vojvodina


Majkić: Nedopustiva raspodjela budžetske rezerve za prošlu godinu - N1\nMajkić: Nedopustiva raspodjela budžetske rezerve za prošlu godinu\nVijesti Autor:SRNA05. okt. 202014:44 > 14:54\nKomisija za finansije i budžet Doma naroda parlamenta BiH nije primila k znanju informaciju o raspodjeli i korištenju sredstava tekuće budžetske rezerve za prošlu godinu i usvojila zaključak kojim se traži da izvještaji o radu institucija sadrže pokazatelje iz kojih se jasno vidi kako su trošena sredstva i realizovane planirane aktivnosti.\nPredsjedavajuća Komisije Dušanka Majkić rekla je da predstavnici SDS-a i PDP-a u prošlom sazivu Savjeta ministara nisu učinili ništa da se sredstva iz budžetske rezerve dodijele i Republici Srpskoj.\n“To je nedopustivo i sramno i stoga ovaj izvještaj ne treba primiti k znanju”, rekla je Majkićeva i dodala da je nedopustivo da je Ministarstvo civilnih poslova u Savjetu ministara rasporedilo 590.000 KM za potrebe različitih vjerskih manifestacija i pojedinaca, a da Republika Srpska od tih sredstava nije dobila ni feninga.\nMajkićeva je navela da je tadašnji ministar spoljne trgovine i ekonomskih odnosa u Savjetu ministara Mirko Šarović, takođe, dijelio sredstva budžetske rezerve i da su zanemarivo male iznose dobijale opštine i institucije u Republici Srpskoj.\nČlan Komisije Lidija Bradara rekla je da ovaj izvještaj dovoljno govori sam za sebe i da je svaki drugi komentar nepotreban.\nKomisija je prihvatila izvještaj o radu Savjeta ministara za prošlu godinu u dijelu nadležnosti ove komisije – Ministartva finansija i trezora, Uprave za indirektno oporezivanje i Agencije za javne nabavke, a usvojen je i zaključak kojim se traži da izvještaji budu sačinjeni tako da bi se moglo sagledati kako su trošena finansijska sredstva.\nMajkićeva je rekla da je poražavajuće da je Savjet ministara u prošloj godini održao 36 sjednica, od kojih je 17 bilo vanrednih, i da se nije bavio problemom ilegalnih migranata i aktuelnim problemima, te da je usvojio nedopustivo malo zakonskih prijedloga.\nKomisija je podržala Nacrt budžeta Kancelarije za reviziju institucija BiH za 2021. godinu, kao i finansijski izvještaj za prvih šest mjeseci ove godine.\nDom naroda Parlamenta BiHDušanka Majkićkomisija za finansije i budžet


Urednik kaže da su njegovi novinari pretučeni u pritvoru u Kabulu\n"Ta mala nada koju sam imao za budućnost medija i novinara u zemlji je uništena", poručio je urednik novina Etilaat Roz Zaki Daryabi\nDvojica avganistanskih novinara pretučena su ove nedelje u policijskom pritvoru nakon izveštavanja o protestu žena u Kabulu, gde su ih priveli talibani, rekao je njihov urednik.\nZaki Dariabi (Daryabi), osnivač i glavni urednik novina Etilaat Roz, podelio je na društvenim mrežama slike dva izveštača, od kojih jedan ima velike, crvene masnice na leđima i nogama, a drugi na ramenima i ruci.\nLica obojice bila su u masnicama i sa posekotina kako se videlo na slikama u koje je imao uvid Rojters.\nNa pitanje o incidentu, vršilac dužnosti talibanskog ministra u vladi koja je imenovana 7. septembra, rekao je da će svaki napad na novinare biti istražen. Ovaj zvaničnik je, međutim, odbio da se identifikuje.\nNa čelu vlade talibana lice sa UN liste terorista\nDariabi je izjavio da je premlaćivanje novinara poslalo jezivu poruku medijima u Avganistanu. Nezavisni mediji u ovoj zemlji, koje uglavnom finansiraju zapadni donatori, doživeli su procvat u poslednjih 20 godina.\n"Pet kolega zadržano je u pritvorskom centru duže od četiri sata, a tokom ova četiri sata dvojica naših kolega su pretučena i mučena", rekao je on Rojtersu 9. decembra, dan nakon incidenta.\nTalibani su 15. avgusta ušli u glavni grad Kabul i sada ponovo vladaju Avganistanom. Obećali su da će dozvoliti medijima da rade i da će poštovati ljudska prava. Ali incidenti koji su se dogodili od njihovog preuzimanja vlasti izazivaju sumnju kod nekih Avganistanaca.\nPoslednji put kada su talibani vladali državom od 1996. do 2001. godine nije bilo nezavisnih medija, a internet je bio u začetku.\nMedijska scena u Kabulu promijenjena: Manje žena i bez zabavnog programa\nNekoliko novinara žalilo se na napade otkad su se talibani vratili na vlast, a neke žene su rekle da im nije dozvoljeno da rade na medijskim poslovima.\nPod prvom talibanskom vladavinom, ženama je bio zabranjen rad i obrazovanje. Talibani su poslednjih nedelja izjavljivali da će ženama biti dozvoljeno da rade i pohađaju univerzitet u skladu sa šerijatskim pravom.\n"S iznenadnim raspadom vlade, ’Etilaat Roz’ je odlučio da ostane i radi u nadi da neće biti velikih problema za medije i novinare", rekao je Dariabi.\n"Ali sa jučerašnjim incidentom, ta mala nada koju sam imao za budućnost medija i novinara u zemlji je uništena", poručio je.\nNova vlada formirana je nakon što su talibani 15. avgusta zapanjujućom brzinom, osvojili Kabul i preuzeli vlast u Avganistanu tokom povlačenja američkih i NATO snaga koje je okončano 31. avgusta.


Talijanska Grupacija PSC zainteresirana za investiranje u grad Bihać i USK-a\nČelni ljudi Unsko-sanskog kantona i grada Bihaća, premijer Izudin Saračević i gradonačelnik Emdžad Galijašević, zajedno sa Šemsudinom Dedićem, federalnim ministrom poljoprivrede i Ahmetom Egrlićem, potpredsjednikom Vanjskotrgovinske komore BiH, ugostili su danas u prostorijama Vanjskotrgovinske komore BiH u Sarajevu predstavnike italijanske grupacije PSC i bh. kompanije VS-Trend. Zajednički sastanak bio je prilika da se sa predstavnicima lokalne i entitetske vlasti razgovara o osnivanje zajedničke komapnije u Bihaću i širenju postojeće saradnje na treća tržišta.\nNaime, kompanija VS Trend posluje već nekoliko godina na području grada Bihaća i trenutno u nekoliko zemalja gdje imaju ugovore zapošljavaju preko 250 radnika. Uspješno poslovanje ova kompanija želi proširiti i povećati uz pomoć italijanske firme PSC , a nakon današnjeg sastanka Umberto Pesce, predsjednik grupacije PSC izjavio je da već sarađuju s kompanijom VS-Trend u proizvodnji ventilacionih sistema za putničke brodove kruzere, te da namjeravaju proširiti saradnju na projektima koje izvode u Kataru na objektima koje grade za predstojeće Svjetsko prvenstvo u fudbalu.\n“ Moram istaći da smo odlično prihvaćeni od strane vlasti u BiH i zaista hvala na interesu i želji predstavnika lokalne i entitetske vlasti da budu podrška našoj saradnji sa kompanijom VS Trend i mi ćemo naredni sastanak održati početkom aprila u Bihaću, kada bi trebale biti donesene konačne odluke o investiranju i potpisan sporazum”-kazao je Pesce.\nPremijer Unsko-sanskog kantona Izudin Saračević istakao je da plan italijanske grupacije da dio proizvodnje premjeste u Bihać ima podršku kantonalnih i gradskih vlasti, te da će tom projektu pružiti svu potrebnu pomoć.\n“ Na poziv vlasnika kompanije VS Trend došli smo u Sarajevo da damo podršku i da predstavimo šta mi to u gradu Bihaću i USK-a nudimo potencijalnim investitorima , a vjerujte nudimo niz pogodnosti. Tako smo s kompanijom VS-Trend sufinansirali kupovinu zemljišta za gradnju novog objekta zahvaljujući kojem su otvorena nova radna mjesta u proizvodnom sektoru. Najavljeni projekat kojeg smo danas imali priliku vidjeti trebao bi potaknuti razvoj metalske industrije u Bihaću i zapošljavanje značajnog broja radnika.Sada je do nas da se pripremimo do narednog sastanka i vidimo šta to nudimo i koliko stručnih nezaposlenih osoba imamo “-kazao je gradonačelnik Emdžad Galijašević.


XS 4 G2 predstavlja digitalni, slušni aparat nove generacije koji se odlikuje G2 antifeedback sistemom i veoma malim dimenzijma kućišta. Proizveden je od strane nemačke kompanije Audio Service, koja ima preko 35 godina iskustva u proizvodnji slušnih aparata. To Vam jasno govori da ovaj aparat sa sobom nosi i provereni, nemački kvalitet.\nKategorije: Tehnički nivo 4, Zaušni aparati Oznaka: XS 4 G2\nXS 4 G2 je mikro zaušni slušni aparat koji koristi baterije veličine 13.\nXS 4 G2 pripada srednjoj klasi slušnih aparata, ali po svom kvalitetu nikako ne odstupa od aparata iz viših klasa. Vrhunski kvalitet dobijate po veoma pristupačnoj ceni, zahvaljući našem ekskluzivnom partnerstvu sa nemačkom kompanijom AudioService, koja proizvodi ovaj slušni aparat.\n– Mikro zaušni aparat sa baterijom veličine 312


BiH će povući ambasadora iz Srbije zbog Draže Mihailovića | Autonomija\nBiH će povući ambasadora iz Srbije zbog Draže Mihailovića\nPitanje rehabilitacije četničkog vođe tiče se i ostalih zemalja regiona, prvenstveno BiH i Hrvatske, jer je Mihailović najviše zločina počinio upravo na području ove dve države\nBosna i Hercegovina mogla bi da povuče ambasadora iz Srbije ako bude rehabilitovan četnički vođa iz Drugog svetskog rata Draža Mihailović, pišu sarajevski mediji.\nMediji navode da je kabinet hrvatskog člana Predsedništva BiH Željka Komšića „spreman da preuzme inicijativu da se preduzmu mere kojima bi se dalo do znanja Srbiji da ovakvo lažiranje istorije neće proći bez reakcija“.\n„Radi se o ozbiljnoj stvari i što se našeg kabineta tiče, sigurno neće proći tek tako“, kazao je izvor blizak Komšićevom kabinetu.\nPredsedništvo BiH nije zvanično potvrdilo navode ovog lista, ali je saopšteno da će diplomatske mere biti preduzete samo ako Mihailovićeva rehabilitacija bude sprovedena.\n„Dosta se spekuliše o tome je li ovo unutrašnje pitanje Srbije, koje treba ostaviti njima da reše sami, ali mi mislimo da se itekako tiče i ostalih zemalja regiona, prvenstveno BiH i Hrvatske, jer Mihailović je najviše zločina i počinio upravo na području ove dve države“, rečeno je u Predsedništvu BiH.


Srpski član Predsjedništva BiH oštar na riječima: Čega god se dohvati opozicija sve upropasti | BL Portal\nSrpski član i predsjedavajući Predsjedništva BiH Milorad Dodik rekao je da su za samo četiri godine vlasti na nivou BiH, koliko su provele probosanske paertije – SDS i PDP, od 2014. do 2018. godine, donijele toliko problema Republici Srpskoj da se taj nered ne da lako počistiti i zato tvrdi i danas da bi njihova vlast u Republici Srpskoj značila i njen kraj, jer sve čega su se dohvatili, pa i na četiri godine, sve su upropastili.\n“Pitaju iz PDP odakle američki vojnici na Manjači? Doveo ih Mladen Ivanić svojom odlukom i ne znam što nisu pitali njega zašto je pristao na to, jer znam da znaju da je on dao saglasnost. Ono što prećutkuju jeste da se u vježbi, koju lažno kritikuju, ne koristi oružje koje je bilo planirano, na šta je Ivanić takođe pristao, a Dodik spriječio”, istakao je srpski član i predsjedavajući Predsjedništva BiH.\nNa pitanje Srne da prokomentariše stav PDP-a da je “Dodik ostao bez ideja pa da reciklira strae teme o neprijateljima iz opozicije, Dodik je naglasio da priča o vojnoj vježbi, kao i mnogo drugih nametnutih tema nemaju nikakve veze sa stvarnim životom u Republici Srpskoj u kojoj je danas održana zajednička sjednica Vlade Srpske sa Vladom Srbije, sa kojom se kreće u izgradnju “Buk Bijele”.\n“NJihova priča nema veze sa stanjem u bolnicima, koje uspješno odolijevaju pandemiji, nema veze ni sa vakcinama koje smo nabavili da bi zaštitili stanovnike Republike Srpske. NJihova priča nema veze sa realnim životom zato što funkcioneri PDP-a i SDS-a ne žive živote svojih sunarodnika. Iz ugodnih fotelja više od decenije ne rade baš ništa, ponekad daju neku nesuvislu izjavu, primaju dobre plate i ako iz Sarajeva stigne naredba da se napada Dodik i SNSD, onda napadnu Dodika i SNSD”, naglasio je Dodik. On je ocijenio da je to žalosna slika opozicione političke scene u Republici Srpskoj i jedino što je dobro u svemu tome jeste što je opoziciona.\nTags: Dodik, kritika, opozicija, srpski član Predsjedništva BiH


Obradović: Održati sabor o Kosovu i Metohiji - Glas Podrinja\n(26. avgust 2018.)\nObradović: Održati sabor o Kosovu i Metohiji\n(Beta) - Predsednik Dveri Boško Obradović izjavio je danas da pitanje Kosova i Metohije ne može rešavati jedna partija ili jedan čovek, već Skupština Srbije ili sabor na kome bi se vodio unutrašnji dijalog vodećih predstavnika političkog, vojnog i kulturnog života iz svih srpskih zemalja i rasejanja i predstavnika Crkve.\nOn je u saopštenju naveo da budući da se o Kosovu i Metohiji ne raspravlja u Skupštini, onda trebalo to najvažnije državno pitanje postaviti na drugom mestu i sprovesti pravi unutrašnji dijalog umesto "predsednikovog (Srbije) fingiranog unutrašnjeg dijaloga".\n"Sabor je mnogo šira nacionalna platforma od političke skupštine i jedan prirodan unutrašnji dijalog između vodećih predstavnika političkog, vojnog i kulturnog života iz svih srpskih zemalja i rasejanja i predstavnika Crkve. To je i simbol srpske sloge i ujedinjenja celog srpskog naroda u jedinstvenom stavu povodom KiM", rekao je Obradović.\nOn je dodao da je održavanje takvih sabora "deo tradicije srpskog naroda kada je u pitanju razmatranje važnih tema".\nPo njegovom mišljenju, pitanje KiM ne može i ne sme rešavati "jedna politička partija ili, još gore, samo jedan čovek, a to što (Aleksandar) Vučić na konstruktivne predloge iz opozicije ima samo uvrede i klevete, to dovoljno govori o njemu i o političkoj (ne)kulturi koju nameće".


Vučić: Slušao sam sa terase govornike na protestu, nije ih se okupilo više od 7.500 | SEEbiz.eu\nObjavljeno: 14.04.2019 / 15:02\nVučić je novinarima u Beogradu rekao da bi za njega bio poraz i sramota da samo iz Vranja i Leskovca ne skupi više od 7.500 na predstojećem mitingu koji će se održati 19. aprila u okviru kampanje „Budućnost Srbije".\n„To što je Sputnjik rekao je bezobzirna i bezobrazna laž", rekao je Vučić.\n„Uradite više to nasilno delovanje da vidi nemojte samo više da pretite, ajde upadajte da vidimo kako ćete da tučete, ajda samo da vas vidim", rekao je Vučić.\n„O RTS-u mislim sasvim sigurno lošije nego oni o njihovim kadrovima i ljudima, ali ne možemo mi o tome da razgovaramo, to bi bilo direktno narušavanje nezavisnosti javnog servisa", rekao je Vučić.\n„Optužbe da naseljavate Madjare i Sirijce to se i u teoriji i praksi naziva fašizam. Ja se izvinjavam Madjarima neka ne uzmu Srbiji za zlo jer to nije stava većinske Srbije nego neodgovornih i neozbiljnih ljudi", kazao je Vučić.\nPrema njegovim rečima, opozicija je planirala da upadne u Skupštinu, ali su ih poslanici Srpske napredne „preduhitrili pa su ostali bez ideje i plana i zato su izgledali izbezumljeno na protestu i sve je izgledalo kao izbezumljena papazjanija".\nPredsednik Srbije izjavio je danas da ga veoma brine sve povodom pitanja Kosova i Metohije kao i predstojeći susret u Berlinu i da „ne vidi kako dalje".\n„Ne vidim ni kako dalje ni šta dalje sa ljudima koji su tako i toliko neodgovorni kao što su albanski lideri", rekao je Vučić novinarima u Beogradu upitan u kom pravcu ide rešavanje pitanja Kosova.\nTagovi: Aleksandar Vučić, Sergej Trifunović, Pokret slobodnih građana


Turbulencije u promeni vremena - PressLider.rs\nTurbulencije u promeni vremena\n6. februara 2020. 6. februara 2020. Marina Trmčić\t0 Comments meteorolog, Prognoza, vreme\nMeteorolog Nedeljko Todorović kaže da je bilo i toplijih zima, ali kako dodaje, turbulenicije u promeni vremena su očekivane za svako godišnje doba i biće ih još.\n– Do kraja feburara biće natprosečno toplo i temperatura će da ide do 15 stepeni, biće sličnih promena na po par dana, ali neće biti značajne razlike u poređenju sa onim kako je do sada bilo. Od nedelje do 12. februara biće ponovo toplo, pa onda očekujemo ponovo sneg na planinama – rekao je Todorović, koji je takođe istakao da se još ne zna hoće li prestonica ove zime da dočeka ozbiljniji sneg.\nOn je takođe govorio i o geomagnetnim olujama.\n– Svakih pet – šest dana dogodi se eksplozija na Suncu, čije čestice utiču na magnetno polje koje onda remeti zemaljsko polje i onda sve to osećaju meteoropate u vidu, najčešće glavobolje, ali i drugih promena – rekao je on.\nOn je ranije najavio da će se do petka, 7. februara zadržati zimsko vreme, sa snežnim padavinama, koje će posebno biti izraženo u centralnoj i južnoj Srbiji.\nNedeljković je rekao da se novi porast temperature se očekuje 8. februara, a do kraja meseca će se zadržati promenljivo vreme, dok će se u onim toplijim danima maksimalna temperatura kretati između osam i 14 stepeni.\nPrema njegovim rečima, ponovno zahlađenje se očekuje oko 12. februara, a vetrovito vreme koje će uslediti pružaće osećaj hladnijeg vremena nego što će to temperatura pokazivati.\nSrbija Danas / Tanjug\n← Sva sela na Pešteru u blokadi, proglašena VANREDNA situacija\nSrednja škola u Srbiji postaje obavezna →


Salvini “udario” na EU: Zatvaramo aerodrome, nećemo… – BiGportal.ba\nSalvini “udario” na EU: Zatvaramo aerodrome, nećemo…\nItalija zatvara svoje aerodrome za avione koji bez dozvole dovoze migrante iz Nemačke, poručio italijanski ministar unutrašnjih poslova Mateo Salvini.\nTom izjavom, kako ocenjuju agencije, samo je dodatno pogoršao spor između Italije i EU o podeli odgovornosti za tražioce azila.\nItalijanski dnevnik “Republika” piše da je nemačka agencija za izbeglice poslala “desetine pisama” migrantima savetujući im da se vrate u Italju, čarter letovima, a prvi takav transfer je planiran za 9. oktobar.\n“Ako neki, u Berlini ili Briselu, misli da u Italiju istovare desetine migranata nedozvoljenim čarter letovima, trebalo bi da znaju da nema i neće biti raspoloživog aerodroma”, saopštio je Salvini, prenosi Rojters.\nItalijanski ministar je najavio da će vlasti njegove zemlje “zatvoriti i aerodrome kao što su zatvorile luke”.\nNemački ministar unutrašnjih poslova Horst Zehofer pozvao je kancelarku Angelu Merkel i italijanskog premijera Djuzepea Kontea da intervenišu i okončaju ovu napetu situaciju.\n“O sporazumu se pregovaralo i sledi se isti princip kao sa Grčkom. Mi vraćamo izbeglice u Italiju, ali moramo primiti isti broj migranata spasenih u moru”, rekao je Zehofer nemačkom listu “Velt am zontag”.\nMeđutim, ističe nemački ministar, Salvini sada odjednom kaže da će potpisati sporazum samo ako Nemačka podrži stav Italije o azilu u EU. “Šefovi vlada moraju da deluju kako bi se ovo rešilo”, zaključio je Zehofer.\nItalijanski ministar je tada rekao da je od Nemačke dobio uveravanja da će za svakog migranta koji bude vraćen u Italiju nemačke vlasti primiti jednog tražioca azila iz Italije, ali Salvini traži ustupke po još dva pitanja. Reč je o reviziji Dablinskog sporazuma EU o obradi zahteva za azil i o pomorskoj misiji EU “Sofija” koja patrolira Sredozemnim morem.\nItalija, naime, traži izmenu Dablinskog sporazuma kako bi se uspostavila automatska raspodela tražilaca azila širom EU, umesto da se od migranta zahteva da ostanu u zemlji u koju su prvo ušli na tlu Unije, kao što je sada slučaj. Takođe, traži da se promeni mandat misije “Sofija”, prema kojem svi migranti koji se spasu u Srediozemnom moru moraju biti odvedeni u Italiju.


Usvojen Zakon o sprečavanju nasilja u porodici\nBeta 23. novembra 2016. 19:10\nZa Zakon o sprečavanju nasilja u porodici glasala su 147 poslanika, niko nije bio protiv, šest je bilo uzdržano a isto toliko poslanika nije glasalo.\nTim zakonom, koji je predložila vlada, omogućeno je privremeno udaljenje nasilnika iz kuće i privremena zabrana kontaktiranja i prilaska žrtvi nasilja.\nKoordinisani rad i saradnja javnih tužilaštava, policije i centara za socijalni rad kroz zajedničko telo – Grupu za koordinaciju i saradnju, takodje su omogućeno tim zakonom.\nCilj donošenja zakona je da se uredi organizacija i postupanje državnih organa i ustanova i time omogući delotvorno sprečavanje nasilja u porodici i brža, blagovremena i delotvorna zaštita i podrška žrtvama nasilja u porodici.O slučajevima nasilja u porodici vodiće se evidencije to je, po novom zakonskom rešenju dužnost policijske uprave, osnovnog suda, osnovnog javnog tužilaštva i centra za socijalni rad.\nPrimena ovog zakona predvidjena je od 1. juna 2017.godine.\nPoslanici će se večeras izjašnjavati i o izmenama i dopunama Krivičnog zakonika, Zakona o organizaciji i nadležnosti državnih organa u suzbijanju organizovanog kriminala, terorizma i korupcije, kao i o izmenama Zakona o oduzimanju imovine proistekle iz krivičnog dela, koje takodje predložila vlada.\nU Novom Pazaru večeras proslava izborne pobede Erdogana\nTači: Težak sastanak s Vučićem\nMogerini o razgovorima: Dogovoreno intenziviranje rada\nPacoli: Neko ovde laže i izmišlja…\nPitanje Kosova nije rešena stvar, prepreka trajnom rešenju – Priština\nBrisel: Počeo sastanak Vučića i Tačija, uz Mogerini\nTači tvrdi: Danas početak poslednje faze dijaloga\nJovanović: Ova vlast je izdala svoj narod\nPitanje Kosova nije rešena stvar, prepreka trajnom rešenju –…


Sirija: Sukobili se Turci i Kurdi\nBorci koje podržavaju Kurdi sukobili su se danas sa turskom vojskom u tenkovima na severu Sirije, u blizini granice sa Turskom, saopštili su danas kurdski izvori i Sirijska opservatorija za ljudska prava, javlja AFP.\n“Turski tenkovi približili su se danas Al-Amarnehu u provinciji Alep, južno od granice, i sukobili su se sa borcima koje podržavaju kurdske snage”, rekao je Rami Abdel Rahman, direktor Opservatorije sa sedištem u Londonu.\nNeimenovani izvor u autonomnom kurdskom regionu na severu Sirije potvrdio je da je došlo do sukoba.\nTurska vojska je u sredu pokrenula operaciju “Štit Eufrata” u Siriji kako bi proterala pripadnike Islamske države iz pogranicnog regiona i suprotstavila se napredovanju kurdskih snaga – koje Ankara smatra neprijateljima.\nObećanje SAD o oduzimanju oružja Kurdima – trik


Gluhaković: Jahorina specifična sa svojom ponudom u regionu - Trebevic.net\nGluhaković: Jahorina specifična sa svojom ponudom u regionu\nMinistar trgovine i turizma Republike Srpske Predrag Gluhaković rekao je Srni da u predstojećoj zimskoj sezoni očekuje popunjenost svih smještajnih kapaciteta na planinama u Srpskoj, te veći broj domaćih i stranih turista nego ranije.\nOn je povodom otvaranja nove zimske turističke sezone na Jahorini 17. decembra istakao da je Ministarstvo u prethodnom periodu, u saradnji sa Olimpijskim centrom “Jahorina”, realizovalo brojne aktivnosti na stvaranju što boljih uslova za početak zimske turističke sezone.\n“U cilju priprema za sezonu, organizovali smo zajedničke sastanke sa predstavnicima opštine Pale, Trnovo, Istočno Novo Sarajevo, Olimpijskog centra `Jahorina`, nadležnih ministarstava i institucija, te su na vrijeme realizovane sve aktivnosti neophodne za početak sezone. Sa Turističkom organizacijom Republike Srpske i Turističkom organizacijom opštine Pale i Trnovo koordiniraju se aktivnosti radi realizacije plana promocije Jahorine”, rekao je Gluhaković.\nPrema njegovim riječima, u 2017. godini kao nova ponuda izdvaja se avanturistički park za djecu na Jahorini, koji će, kako su najavili iz Olimpijskog centra “Jahorina” biti aktivan tokom zimske i ljetne sezone.\n“Naime, Svjetska turistička organizacija je radi razvoja turizma zatražila od Ministarstva prijedlog za finansiranje infrastrukturnih projekata koji bi doprinijeli razvoju turizma. Projekat je predložen s ciljem poboljšanja sadržaja na Jahorini, naročito u ljetnom periodu. Svjetska turistička organizacija je prepoznala značaj realizacije projekta, te je Olimpijskom centru `Jahorina` dodijelila oko 50.000 evra za izgradnju avanturističkog parka. Ovim novitetom upotpunila se turistička ponuda na Jahorini”, precizirao je Gluhaković.\nPoredeći ponudu Jahorine i drugih planina sa sličnom turističkom ponudom u regionu, on je rekao da su, nažalost, kako na Jahorini, tako i na drugim planinskim centrima u regionu takozvane “zelene zime”, odnosno zime bez snijega uticale na loše finansijsko poslovanje turističkih subjekata, na smanjenje investicionih projekata i smanjenje ulaganja u planinski turizam.\nGluhaković je naglasio da je Jahorina specifična sa svojom ponudom u regionu, kao i da je omiljena planina za turiste iz Srbije i Hrvatske, što pokazuju i statistički podaci.\nOsvrćući se na proteklu sezonu, on je rekao da zbog nedostatka snježnih padavina i “zelene zime” prošla sezona nije zabilježila dobre rezultate.\n“Loše vremenske prilike i nedostak snijega skratio je zimsku sezonu i ostavio finansijske posljedice na turistički sektor, ne samo na Jahorini već i u drugim zimskim centrima u regionu”, pojasnio je Gluhaković.\nOn je podsjetio da je najveći broj inostranih turista koji je posjetio Srpsku i boravio u njoj od januara do marta 2016. godine dolazio iz susjednih zemalja, od kojih prednjači Srbija.\n“Dolasci turista iz Srbije čine 35,81 odsto učešća od ukupnih inostranih dolazaka ili 30.29 odsto od ukupnih inostranih noćenja, zatim slijedi Hrvatska sa 19,36 odsto učešća u dolascima ili 30,40 odsto učešća u noćenjima, Slovenija sa 9,73 odsto učešća u dolascima ili 7,08 odsto učešća u noćenjima, i slijede Turska, Crna Gora, Austrija, Italija i Njemačka”, dodao je ministar.\nOsvrćući se na prednosti zimskog turizma Republike Srpske, ministar je naveo različitosti turističkog sadržaja koji se može ponuditi u toku zimske turističke sezone.\n“Treba reći da je planina Jahorina sa olimpijskim imidžom i međunarodno verifikovanim stazama za olimpijske discipline svakako turistički najatraktivnija u toku zimske sezone, a ne smije se zaboraviti ni turistički značaj planine Kozara, koja pored toga što je Nacionalni park ima i infrastrukturu koja omogućava različite rekreativne aktivnosti, kao što su skijanje, sankanje, pješačenje i aktivan boravak u prirodi”, dodao je Gluhaković.\nOn je naglasio da Jahorina nudi najpovoljniju ski ponudu u regionu, a ono što je čini konkurentnom je blizina aerodroma i dobra pristupačnost.\n“Gastronomska ponuda, restorani sa domaćom i tradicionalom kuhinjom isto tako utiču na konkurentnosti naših planina. Uz sve to i cjenovna konkurentnost je još jedna od prednosti koja može biti presudna u dolasku turista”, smatra Gluhaković.\nOn je kao nedostatke zimskog turizma Republike Srpske naveo varijabilne prirodne uslove koji se ogledaju u zimama sa sve manje snijega i temperaturnim kolebanjem koje negativno utiče na održivost čak i vještačkog osnježavanja, te još nedovoljno razvijenu infrastrukturu.\nJahorinaMinistar trgovine i turizma Republike SrpskePredrag Gluhaković\n2 thoughts on “Gluhaković: Jahorina specifična sa svojom ponudom u regionu”\nOvaj nije normalan definitivno. U situaciji kad jahorina tone on ovo prica…. niko mu nije javio… kako ce mu javiti kad je on stalno na zlatiboru ili u nekoj od srpskih banja kao da je ministar Srbije a ne Srpske\nOvaj se sali


Selaković: Opasne izjave Izetbegovića - Televizija Kopernikus TV K::CN\nIzjava Bakira Izetbegovića da je BiH do sada trebalo da prizna Kosovo i da se nada da će se to i dogoditi ima veliku težinu.\nTo je ocenio generalni sekretar predsednika Srbije, Nikola Selaković i dodao da je bošnjački član Predsedništva BiH pokazao šta želi, oseća i misli.\n„Predsednik Aleksadar Vučić je uvek, svugde i u svakoj prilici isticao podršku Srbije teritorijalnom integritetu BiH, čak i onda kada mu to nije donosilo političke poene, upravo ovde u Srbiji je izražavao, zaista, spremnost da sasluša i razume ono što su interesi bošnjačkog naroda i bošnjačke populacije i BiH i Srbije“, rekao je Selaković.\nNapomenuo je da se predsednik Vučić nije ni oglašavao nakon objavljivanja Izetbegovićevog intervjua, te dodao da predsednik Srbije „sve to teško podnosi jer je mnogo uložio u dobre odnose i u stvaranje poverenja između dva naroda pa i sa samim Bakirom Izetbegovićem“.\nPrema njegovoj oceni, u Izetbegovićevom intervjuu je najopasnije to što on govri „pravoj nameri jednog od predstavnika naših suseda“ i dodao da pritom nije važno da li Izetbegović to može ili ne može da uradi.


Provereno: Ovo je najzdraviji detoks napitak koji vraća telo u formu i pomaže pri mršavljenju! - PRess Serbia | PR PRess team\nOvaj napitak ima i efekat detoksikacije, pa ćete svom organizmu pomoći da se oslobi toksina i da ubrza svoj rad.\n– isceđeni sok pola limuna\n– kašičica korena đumbira\nIsceđeni limun i sitno izrendani đumbir dodajte u čašu mlake vode.\nNapitak ostavite da odstoji nekoliko minuta, a potom ga ispijte.\nTagoviDETOKSIKACIJA DJUMBIR LIMUN NAPITAK OSVEŽENJE


Letnji naučni kamp - Kopaonik[:] - White Eagle Travel\nLetnji naučni kamp - Kopaonik\nUsled novonastalih dešavanja u proteklom periodu, pandemije virusa COVID19, letnji kamp premeštamo u hotel „Junior“ u Brzeću. Smeštaj, ishrana, časovi i aktivnosti će biti održane u prostorijama samog hotela.\nZahvaljujući svojoj očuvanoj prirodnoj sredini i blagotvornom okrepljujućem okruženju, kao i povoljnim zdravstvenim i lekovitim odlikama, Kopaonik važi za najlepšu i najzdraviju planinu na Balkanu, predstavljajući jedno od najlepših područja Srbije kao i odličnu destinaciju za kvalitetan odmor i rekreaciju.\nNakon uspešnih godina organizacije jezičkih kampova, engleskog i nemačkog, zbog velikog interesovanja domaćih i inostranih polaznika, ove godine smo kreirali nešto drugačije, još izazovnije i još primamljivije! Prvi naučni kamp na engleskom u Srbiji – najbolja zabava i eksperimentisanje uz svakodnevnu komunikaciju na engleskom. Predavači su naši iskusni profesori, a sa nama je i tim pronalazača koji će nam kroz eksperimente približiti velike teme i otkrića. Naučni kamp na engleskom će uz naše metode, eksperimente i 20 godina iskustva, pomoći da fizika i hemija postanu vaši omiljeni predmeti, a komunikacija na engleskom svakodnevnica.\nProgram podrazumeva 3 sata nastave na engleskom jeziku dnevno tokom 8 dana boravka. Časovi su koncipirani tako da je glavni akcenat na učenju kroz eksperimente, odnosno primeni stečenih teorijskih znanja, čime će se ojačati samopouzdanje polaznika.\nPopodnevne aktivnosti su rezervisane za eksperimente, sportske aktivnosti i umetničke radionice, tako da polaznici ujedno mogu da vežbaju engleski jezik tokom čitavog dana, u različitom okruženju, izvan učionice. Večeri su ispunjene zabavnim aktivnostima – trudimo se da uvek budemo drugačiji i ponudimo nešto u čemu ranije niste imali prilike da se oprobate, poput rešavanja misterioznog ubistva, disko večeri na zadatu temu, kuglanja, kvizova i igre potrage za blagom.\nNaziv smeštaja Hotel "JUNIOR" - Brzeće\nStruktura sobe 1/3 i 1/4\nSadržaj Posteljina, peškiri, snek bar, prodavnica u sastavu hotela...\nDa li ste*\n---Učenik/Individualni putnik?Nastavnik/Vođa grupe?Turistička agencija?\nDa li je ovo za*\nŽeljeni način kontaktiranja*


U prijedorskom Biznis inkubacionom centru 14 preduzeća - GradPrijedor.com - Portal grada Prijedora\nHome»Društvo»U prijedorskom Biznis inkubacionom centru 14 preduzeća [video]\nU prijedorskom Biznis inkubacionom centru 14 preduzeća [video]\n22. jula 2017. 2 Mins Read\nU Prijedoru je ozvaničen početak izvođenja građevinskih radova u okviru projekta „Razvojem preduzetničke infrastrukture do boljeg poslovnog okruženja“. Cilj je otvaranje Biznis inkubacionog centra za kreativne industrije, u okviru kojeg bi trebalo da bude smješteno 14 preduzeća i otvoreno tridesetak radnih mjesta.\nU prijedorskom Biznis inkubacionom centru trebalo bi da bude smješteno 14 preduzeća, koja se bave dizajnom, programiranjem, arhitekturom i videomontažom. Na površini od oko 232 metra kvadratna renoviraju se kancelarije i moderna sala za sastanke. Poslovni prostori izdavaće se po povoljnim uslovima.\n– Naš je cilj bio da ih smjestimo na jednom mjestu, kako bi popunili poslovni prostor i bili na usluzi našim privrednim subjektima koji već rade, a nedostaju im stručnjaci iz te oblasti stručnjaci. Mi se nadamo da će tu biti najmanje tridesetak ljudi u ovom prvom, da tako kažem, valu – kaže Zinajda Hošić, šef Odsjeka za strateško planiranje i upravljanje projektima i razvojem u Gradskoj upravi Prijedor.\nProjekat, čija vrijednost iznosi više od 133.200 KM, podržavaju Ministarstvo finansija, Ministarstvo uprave i lokalne samouoprave, Investiciono-razvojna banka, Razvojni program Ujedinjenih nacija i Grad Prijedor.\n– Grad Prijedor podržava brojne aktivnosti u cilju stvaranja adekvatnih uslova za poslovno okruženje kroz jačanje preduzetništva, posebno u sektorima informacionih tehnologija i kreativne industrije i inovacija. Mi ćemo i u narednom periodu nastaviti sa ovakvom vrstom aktivnosti jačanja konkurentnosti malih i srednjih preduzeća i podrške zapošljavanju novih radnika – kaže Rade Rosić, načelnik Odjeljenja za privredu i poljoprivredu Grada Prijedora.\nTrenutno se priprema izrada pravilnika o uslovima korišćenja prostorija. Rekonstrukcija bi trebalo da bude završena polovinom oktobra.


Ulica dobrih vibracija | M novine Sremski informativni portal\nM novine Sremski informativni portal > Aktuelno > Ulica dobrih vibracija\nOvogodišnji program Pećinačkog kulturnog leta završava se upravo tamo gde je i počeo – u Pećincima. Kao krunu završetka organizator, pećinački Kulturni centar, pripremio je dvodnevnu manifestaciju 18. i 19. avgusta na šetalištu pod nazivom „Ulica dobrih vibracija“. Bogat program osmišljen je tako da svako može pronaći neki sadržaj koji će ga interesovati – od najmlađih do najstarijih posetilaca.\nU petak 18. avgusta, najmlađi posetioci manifestacije „Ulica dobrih vibracija“ biće u prilici da se na šetalištu priključe dečjoj radionici „Akvarel dobrih vibracija“ koju vodi Dragana Knežević, kao i da odgledaju nagrađivanu dečju predstavu „Kraljevski festival“ koju izvode mladi glumci članovi dramske sekcije Kulturnog centra ili uživaju u ritmičkoj igri „Prijateljstvo“ koju izvode polaznici Predškolske ustanove „Vlada Obradović Kameni“ Pećinci. Malo starija publika biće u prilici da učestvuje u radionici pustovanja vune koju vodi Jasmina Popović, a osmišljena je u cilju očuvanja narodne tradicije, kao i da uživa u predivnim glasovima mladih muzičkih talenata sa teritorije naše opštine: Bojane Radivojević, Teodore Radosavljević, Irine Arsenijević i Dunje Radosavljević.\nVečernji sati rezervisani su za stariju publiku, koja će biti u prilici da odgleda kabare „Čuješ seko“ u izvođenju Pozorišta mladih amatera Pećinci, a za sam kraj večeri organizator se potrudio da pećinačku publiku zabavi „Garavi sokak“.\nSubota 19. avgust rezervisana je za sve ljubitelje narodne tradicije – od izložbe tradicionalnih sremačkih poslastica udruženja žena pod nazivom „Kolači naših baka“, preko defilea ulicama Pećinaca folklornih društava iz cele Srbije ali i iz inostranstva do koncerta narodnih pesama i igara u večernjim satima. Na samom kraju ove dvodnevne manifestacije publiku će zabavljati bend „Koloseum“. Takođe, udruženja lovaca sa teritorije pećinačke opštine potrudiće se da za sve posetioce manifestacije pripreme neizbežni sremački paprikaš.\nTagovi: Pećinačko kulturno leto, ulica dobrih vibracija